04 Joana eta Jon lagunak betiko 4.e\n01 Hiru sirenatxoak 1.d\n03 Hodei tripaundia 3.e\nQualcomm on EchoSign and Electronic...\nby Jason Lemkin\nkuetoeskola ipuina powerkueto\nJOANA eta JON lagunak BETIKO Egileak eta marrazkiak: 4.E Argitaletxea: kueto boom 2.\nKaixo lagunok: Kontatuko dizuegun istorioa geuk asmatutakoa da, baina litekeena da benetan gertatzea… “ Abul-Amé “ zioen bezala: 2009 – 2010 ikasturteko 4.E mailakoak: Judith, Jon C. , Xavier, Kevin, Yeray, Eder, Ander, Roberto, Araitz, Aitor, Briggitte, Joel, Jessica, Nazaret, Jon Ruiz, Nahia, Nerea, Laura, Juanjo eta Uxue. - Porque la vida es así. Hay que crecer aprendiendo a sufrir , cometiendo errores , viviendo alegrías , y conociendo poco a poco a todos los que nos rodean. Todo esto es lo que llena una vida y nos hace adultos . 4.\nDuela urte batzuk Kueto eskolan bazegoen Joana izeneko neska bat, oso alaia eta ausarta zena. Txikitatik bazeukan lagun bat Jon deitzen zena. Ez ziren gela berekoak baina sarritan eskolatik irten zirenean parkean elkartzen ziren. Apirileko egun batean biak zeuden futbolean jolasten errepide ondoko parke batean. Hortik zegoen mutiko handi batek pilotari egundoko ostikada eman zion. Orduan tximista bezala Joana eta Jon, biok batera, pilotaren bila joan ziren. Jonek konturatu gabe Joana bultzatu zuen eta errepidera erori zen. 6.\nMomentu horretan auto bat pasatu zen eta Joanari besoa harrapatu zion. Berehala ospitalera eraman zuten. Medikuek ahal zen guztia egin zuten baina zoritxarrez beso erdia galdu zuen, eskutik ukondoraino hezur batzuk apurtuta zituelako. 7.\nJoana jakitean negarrez hasi zen, baina egunak pasa ahala gero eta hobeto moldatzen hasi zen. Ospitalean egun batzuk eman ondoren etxera bidali zuten. Hor ia dena bakarrik egiten saiatzen zen eta lortzen zuen. Hain adoretsua zen! 8.\nEskolara itzultzean Joana, Jonekin haserretu egin zen bere istripuaren erruduna zela pentsatzen zuelako eta lagunak izateari utzi zioten. Hortik aurrera Jon “pandilla” batekin zebilen eta egun osoan barre egiten zion Joanari. Gainera taldeburua zenez besteen aholkuak ez zituen entzuten. Dena den bere lagunek ez zuten amore eman eta Joni behin eta berriro esaten zioten: Jon, neska honi egiten diozuna ez zaigu ondo iruditzen. Oso gaizki dago, berak ez du tratu hau merezi. Azkenean lortu zuten Jonek Joanari iseka egiteari uztea. 9.\nOrduan Joanak tratu bat egin zuen berarekin : -Baietz egiten dudan zuk egiten duzuna !- esan zion Joanak . Hurrengo egunean Jon sokarekin saltoka hasi zen. Joana sokaren punta, geratzen zitzaion besoaren zatian lotu zuen, beste punta eskuarekin hartu eta geldirik gabe saltoka aritu zen . Gero Jon saskibaloia jolasten hasi zen. Joanak ere pilota hartu zuen eta saskian sartu zuen. Horren ostean Jonek gora beheraka egin zuen eta Joanak ere esku batekin egin zuen, ohitura handia baitzeukan. 11.\nHau ikusita argi geratu zen, Joana edozer egiteko kapaza zela. Jonek barkamena eskatu zion baita zoriondu ere. Joana bere portaeraz gogoratu zen eta Joni esan zion : -Tira Jon, neuk ere ez nuen zurekin haserretu behar. Orain badakit zu ez zinela izan istripuaren erruduna. 12.\nHori entzun ondoren Jonen « pandillakoak » txaloka hasi ziren. Jonek eta Joanak besarkada handi bat eman zioten elkarri eta lagunak izan ziren betiko. Ez hori bakarrik, aurrerantzean, hiru lehiaketa antolatzeaz arduratu ziren atsedenaldietan. Lehenengo hiruhilabetean soka saltoka, bigarrenean, saskibaloia eta azkenean gora beheraka. Zenbat lagun ezagutu zenituzten Kueton ! Zer atsedenaldi zoragarriak Kuetokoak ! Recommended\nQualcomm on EchoSign and Electronic Signatures


Abian da 'Bidaiateka' lehiaketa Buruntzaldeko gazteentzat - Eskualdea - Aiurri.eus\nAbian da 'Bidaiateka' lehiaketa Buruntzaldeko gazteentzat\nAiurri 2021-04-06 12:00\nUrnietako Gazte Informazio Puntuak "Bidaiateka" lehiaketa jarriko du aurki martxan, eskualdeko gazteen mugikortasuna sustatzeko helburuz. Modu honetan, gazteek azken urteotan bizitako esperientzia interesgarrien berri emateko aukera izango dute.\nBuruntzaldeko edozein Udaletan (Urnieta, Hernani, Astigarraga, Usurbil, Andoain eta Lasarte) bizi, ikasi edo lan egiten duten eta 2005a baino lehenago jaiotako gazte bidaiazaleek aukera paregabea dute haien bidaiaren bat ezagutzera emateko: nolako esperientzia izan zen, nola antolatu zuen bidaia, zein ibilbide burutu zuen, zer ikusi eta ikasi zuen...\nLehiaketa Instagram bidez egingo da eta bi fase izango ditu: aurkezpen fasea eta azken fasea. Lehenengo fasean, 60 segundoko bideoa igo beharko da eta bidaiaren aurkezpena egin behar du parte-hartzaileak bertan. Horretaz gain, @gazteinfournieta profila jarraitu beharko da eta Feed-eko testuan @gazteinfournieta mentzionatu, baita #BidaiatekaUrnieta traola erabili ere. Aurkezpen fasean bideoa igotzeko epea apirilaren 19an irekiko da eta, aldiz, apirilaren 21ean itxi. Edozein bidaiak baliko du, Covid 19-a hasi aurretik eginikoek zein azken hilabeteotan burututakoek.\nHautagaien artean, apirilaren 23 arte ahalik eta “atsegin dut” gehien lortzea izango da helburua, izan ere, “atsegin dut” kopuru handienak eskuratzen dituzten 3 bideoak izango dira azken fasera igaroko direnak. “Atsegin dut” kopuruan berdinketa suertatzen bada, berriz, epaimahaiak erabakiko du berdindutakoen arten zein igaroko den azken fasera.\nAzken fasean lehiatzeko hautatuak izaten diren pertsonek bidaiaren informazio zabalagoa emanez gehienez 5 minutuko iraupena izango duen bideo bat prestatu eta bidali beharko dute gazteinformazioa@urnieta.eus helbidera. Horretarako azken eguna maiatzaren 3a izango dute.\nHiru bideo horiek @gazteinfournieta-ko instagram kontura igoko dira eta bideo irabazlea hautatzeko orduan ondorengo irizpideak hartuko dira kontuan:\n“Gustuko dut” kopurua.\nHiru alor horietan puntu gehien batzen dituen bideoa izango da irabazlea eta sariak, berriz, ondorengoak:\n1.postua: 300 euro\n2.postua: 200 euro\n3.postua: 100 euro\nBestalde, bideo-lehiaketara aurkeztutako, baina azken fasera igarotzea lortzen ez duten pertsonen artean hiru bidaia-gida zozkatuko dira.


Herriz Herri - Azkaine (L) | 2018ko Irailaren 13a\nLehenean: Urtzi, Xan eta Manex eta bigarrenean: Oihan eta Iban\nUnion Basque, pilotako txapelketan\nAzkaingo bi talde txapeldun atera dira Saran, buruilaren 1ean. Goizarekin, Urtzi Mihura, Xan Carricaburu eta Manex Etcheberri, 40–22 nagusituz Goizeko Izarrari. Arratsaldean, Iban Larzabal eta Oihan Gonzalez, 30–24 nagusituz Eskulari taldekoeri. Biba zuek eta zuen laguntzaileak! Pilotako trebaketak hasiko dira berriz 17ko astean. Deitzen ahal duzue: Iñaki (esku huska) 06-71-65-28-35; Laurent (joko garbi) 06-18-62-02-06 eta Jérôme (pala) 06-59-59-99-89.\n“Errituak, sinboloak eta askatasuna” lemapean, Claude Labatek, Lauburu elkartekoak, mintzaldia eskainiko du "Euskal mitologian gaindi libroki ibiliz, Josteta Parke batean zerraturik aitzin" idatzi duen liburuan oinarrituz. Mintzaldi hori iraganen da ortziralean, irailaren 14an, 18:30etan Bil Toki gelan. Ibilaldi gidatua Paul Badiolak, Jakintza elkartekoak, gidaturik “Gizonaren presentzia Larrunen, protohistoriatik gaur egun arte” gaia aztertuz. Hau, larunbat 15ean, 13:30etan. Abiatze Harrobiko aparkalekutik: San Inazioraino autobusez, Hiruiturrietaraino trein ttipiz. Itzultzea: Harrobiko aparkalekura heltzean, Ixabeleneko Borda Ingurumen etxean krakada 18:30ak irian. Urririk da baina lekuak mugatuak izanez irailaren 13a, osteguna, azken epea izanen da izenen emaiteko Azkaineko Turismo Bulegorat deituz: 05-59-54-00-84.\nIkus eta entzun:\n“Azkaineko Organoaren Lagunak” elkarteak organoaren presentaketa muntatzen du, igande 16an, elizan. Bisita gidatu hori 15:00etan edo 17:00etan egiten ahalko da; 15 minutu tenorea aitzin hor izaitea galdegina zauzue. Organo hori J.B. Etcharren erretoreak eraikiarazi zuen 1987an; berriki, 2017ko martxoan, garbiketa on bat egina izan zaio.\nSelauru hustea muntatzen du Denen Artean elkarteak Azkaingo plazan buruilaren 15ean egun guzia.\nAEK-k euskarazko kurtsoak antolatzen ditu aurten ere. Ikasturte berria laster hasiko denez, izen emaitea eginen da Jauregia elkarteen egoitzan: irailaren 17an astelehenez eta 20an ortzegunez, 15:00etatik 19:00ak arte. Klaseak urriaren 1ean hasiko dira, ekainaren 21ean bukatzeko. Maila bereko 7 ikasle beharrezkoak dira klase baten idekitzeko. CPF orenak erabil daitezke formakuntza ordaintzeko. Xehetasun gehiagorentzat 06-85-40-57-13 telefono zenbakira deitzen ahal da.


"Beti jarri izan da emakumeen gaitasuna zalantzan kirolean" - Uribe kosta - Hiruka.eus\n"Beti jarri izan da emakumeen gaitasuna zalantzan kirolean"\nIker Rincon Moreno 2019-11-12 09:13\nEmakumezko kirola: gaur egungo egoera eta erronkak jardunaldian parte hartu zuen Azurmendik Urdulizen.\nEmakundek bultzatutako XVI. Berdintasunerako Gunea proiektuagaz bat eginda, emakumezkoen kirolari buruzko jardunaldia egin zuten urriaren 10ean, Urdulizen. Bertan parte hartu zuen Ainhoa Azurmendi adituak, eta gaiaren nondik norakoak aztertu ditugu beragaz.\nUribe Kostako Zerbitzu Mankomunitatearen Gazteria Sailak antolatuta, emakumezkoen kirolari eta eskualdeko kirolariei buruzko jardunaldia egin zuten joan den urriaren 10ean Urdulizen. Bertan parte hartu zuen, besteak beste, Ainhoa Azurmendi Psikologian doktore eta emakumezkoen kirolean adituak. Haren arabera, gero eta emakume gehiagok kirola egiten duten arren, oraindino gizonezkoenakaz alderatuta praktika “oso ezberdina” dela dio. Era berean, diskriminazio-egoerak asko direla azpimarratu du Azurmendik: “Kirol-arloan ematen diren diskriminazio guztiak gizartean gertatzen direnen isla dira”.\nAre gehiago, azaldu duenez, kirola jatorriz eremu maskulinoa izan den heinean, emakumeen gaitasuna zalantzan jarri izan da askotan kirol batzuetan: “Gorputza erabiltzen da emakumeen baldintzatzaile bezala”. Hori kontuan hartuta, kirol-praktikak ezberdinak izaten direla dio Azurmendik; kirol federatua oraindino “gizonezkoen eremua” da, eta aldiz, norbere kabuz egiten den kirolean emakume gehiago ikus daitekeela ondorioztatu du. Horri lotuta, hainbat eremutan emakumeen kirola sustatzeko interesa dagoela azaldu du: “Batez ere naturaren harremanarekin eta eremu publikoekin lotura duten jardueretan ikusten dugu hori”. Azurmendik uste du garrantzi handia dutela emakumearen gorputzaren ahalduntzea sustatzeko proiektuak garatzeak, “baita emakumeak eredugarriak direla erakustea ere”.\n“Sexuak emakumeon bizitza baldintzatzeari uzten dionean eta benetan nahi duguna askatasunez aukeratu ahal dugunean izango dugu normaltasun egoera”\nEgitura tradizionalagoei, hau da, klub eta federazioei dagokienez, horien funtzionamenduan oraindino genero-ikuspegiak txertatu beharra dagoela dio adituak: “Legediak aspaldi esaten du berdintasun-planak egin behar direla, baina oso poliki ematen ari dira pauso horiek”.\nBinarismotik aldendu beharra\nSexuak emakumeen bizitza baldintzatzeko faktorea izateari uzten dionean eta emakumeek benetan gura dutena askatasunez aukeratu ahal dutenean “normaltasun egoera” egongo dela dio Azurmendik. Hala ere, gaur egun binarismo horretatik aldentzea “oso zaila” dela uste du adituak eta, ondorioz, estereotipoak birsortzen jarraitzen dugula. “Aniztasuna beti aberastasuna da, baina gure gizartea oraindino klasifikatuta dagoen bitartean, oso zaila izango da estereotipo horiek gainetik kentzea eta ahalduntzea lortzea”, adierazi du.\nEmakumezkoen kirolaren inguruan hausnartuko dute eguenean Urdulizen\nErredakzioa 2019 urr 08 Urduliz\nEmakundek bultzatutako XVI. Berdintasunerako Gunea proiektuagaz bat eginda, emakumezkoen kirolari buruzko jardunaldia egingo dute eguenean, hilaren...


China Potassium Fulvate fabrika eta hornitzaileak | Lemandou\nLeonardita Potasio Fulvate\nPotasio Fulvato bio-kimikoa\nPotasio Fulvato Biokimikoa\nBioteknologia modernoaren potasio biokimikoa Fulvate aplikazioa zepak landatzeko lehengai gisa, hartzidura biologikoa, ikatzaren antzeko azido fulbikoa prestatzeko. Erabat disolbagarria da uretan, azidoan eta alkalinetan, oligoelementu ugariz eta disolbagarriak diren elementu kopuru handiarekin, ez flokulazioarekin.\n1. Potasio Fulvate-k lurzorua hobetu eta konpon dezake lurzoru pobrearekin eta basamortutze larriarekin, eta mantenugaiak erraz galtzen dira. Materia organiko bikaina denez, potasio azido fulbikoak lurzoruaren egitura hobetu eta lurzoruaren egitura agregatua indartu dezake. Azido fulbikoa lurreko kaltzio ioiekin konbinatzen da Aglomeratu egitura egonkorra osatzeko, lurreko ura, ongarria, gasa eta bero baldintzak egokitu daitezke, eta lurreko bakterio onuragarriak ugaritu egiten dira, bakterio kaltegarriak lurzorua kontrolatu daiteke, horrela laboreen erresistentzia hobetuz eta epe luzeko gehiegizko ernalkuntzak eragindako trinkotze eta lurzoruaren gazitasunari aurre eginez Fenomenoak konponketa funtzio nabaria du.\n2. Errotzea eta altxatzea (plantulak)\nLaborantza sustraien sistemen garapena sustatzea eta ernetze tasa handitzea. Potasio azido fulbikoa elikagai ugarietan aberatsa da. Erabili eta 3-7 eguneko epean sustrai berriak ikus daitezke. Sustrai sistemako muturreko zelula meristematikoen banaketa eta hazkundea estimula dezake, plantulen sustrai azkarra sustatu, bigarren mailako sustraiak areagotu eta landareen mantenugaien xurgapena azkar hobetu dezake Ura bateratzeko gaitasuna, zelula zatiketa sustatzeko eta laborantza hazkundea azkartzeko.\n3. Laboreen erresistentzia hobetu. Landareek nahitaez topatuko dituzte, hala nola tenperatura altuak eta lehorteak, uholdeak edo izurrite eta gaixotasunak hazten diren bitartean. Potasio azido fulbiko mineralak landareen hazkundea susta dezake, bere burua mantentzen duen erresistentzia hobetu eta landareen egoera fisiologikoa doitu ezbeharretan kanpoko zailtasunen estresari aurre egiteko. Garai normaletan, potasio azido fulbiko minerala duen ongarria zentzuz handitzeak laboreen erresistentzia hobe dezake eta ezbeharrek eragindako galera murriztu. Ikerketek ere erakutsi dute potasio azido fulbiko mineralaren eta pestiziden arteko nahasketak eragin sinergikoa izan dezakeela eta izurri batzuen agerpena modu eraginkorrean murriztu dezakeela.\n4. Ongarrien erabilera hobetu. Potasio azido fulbiko mineralak konplexu bat sor dezake urearekin nitrogenoaren kontrolaren eta askapen motelaren eragina lortzeko; fosfato ongarria eta potasio azido fulbiko minerala nahastuta kaltzioak, magnesioak, burdinak eta beste metal ioiek fosforoan duten eragina murriztu daiteke. Konpondu egiten da eta sustraiek fosforoa xurgatzea sustatzen dute; potasio azido fulbiko mineraleko talde funtzionalek potasio ioiak xurgatu eta potasioa lixibiatzea ekidin dezakete. Honek mikroorganismoen ugalketa masiboa sustatzen du, fosforoa disolbatzen du, potasioa disolbatzen du eta nitrogeno finkatzen du, nitrogenoaren, fosforoaren eta potasioaren erabilera-tasa asko hobetuz, oro har% 40 baino gehiago.\nAurreko: EDDHA-Fe% 6\nHurrengoa: Azido Fulbikoa


kontzientziazio kanpaina kutsatzeak saihesteko - Noticia detalle - Zarautz\nkontzientziazio kanpaina kutsatzeak saihesteko\nZARAUZKO UDALAK KONTZIENTZIAZIO KANPAINA BAT JARRI DU ABIAN, COVID-19 KUTSATZEAK SAIHESTEKO\nEkitaldia edo albistearen eguna honako hau da : 2020/07/02\nZarauzko Udalak kontzientziazio kanpaina bat jarri du abian etorkizunean COVID-19 kutsatzeak saihesteko. Zurekin elkartearekin partekatutako kezka da hau, izan ere, euren jardueragatik herritarren jarreraren lekuko zuzenak dira.\nIban San Martin (EAJ-PNV) Herri Segurtasuneko zinegotziaren esanetan, "Ostalaritza sektoreak eta herritarrek orokorrean, oraindik arreta mantendu behar dute COVID-19a saihesteko neurriak hartzeari dagokionez. Une latzak igaro ditugu pandemia honetan eta birus honi aurre egiteko modu bakarra, oraingoz, higiene arauak eta distantzia soziala errespetatzea da ".\nHala, gogorarazten da gutxienez 1,5 metroko tartea utzi behar dela pertsonen artean, eta, distantzia hori mantentzea ezinezkoa denean, derrigorrezkoa dela maskara erabiltzea. Era berean, eskuak urarekin eta xaboiarekin edo soluzio hidroalkoholikoekin maiz garbitzea gomendatzen da.\nUdalak gutun bat bidaliko die ostalari guztiei bete behar dituzten arauak gogorarazteko, baita kartel bat ere, herritarrek bete behar dituzten arau guztiak zehazten dituena.\n"Guztiok gure alde jarri behar dugu kutsatze gehiago saihesteko. Jakin badakigu, uda zer den gure herriarentzat: harreman sozial handiagoa, biisitariak… Gure esku dago, arduratsuak izan behar gara ", azpimarratu du San Martinek.\nKartela-Zurekin (PDF 733k)\nKartela_Udala (PDF 75k)


Kontadoresek antolatutako laborategien informazioa Kontadoresek antolatutako laborategien informazioa\nKontadoresek antolatutako laborategien informazioa\nData: 2019-10-02 | 2019-10-02\nOrdua: 15:08 | 15:08\nKontadoresek antolatutako laborategien informazioa jakin nahi? Ikasturtea hasi da eta Kontadoresetik laborategi artistiko mordoa antolatu dituzte 2020ko otsaila arte. Irailean hainbat diziplinetako 13 laborategi aurkeztu zituzten programaren barnean: argazkigintza, antzerkia, gazteen proiektuan aurrera atera daitezen laguntza, dj izan nahi baduzu saioak, bestelako lurraldeetako platerak kozinatzen ikasteko aukera, etab.\nHauetako batzuk jada urrian hasiko dira. Esaterako:\nFEMINISMOA: indarkeria matxistari aurre egiteko protokoloak sortzen: urriaren 9an hasiko da Eider Goiburukgidatutakolaborategia. Asmoa gune ezberdinetan gertatzen diren egoera matxisten inguruko hausnarketa bultzatzea da, baita egoera horiei aurre egiteko baliabideak ezagutzea. Hausnarketa horren baitan, protokolo ezberdinak sortuko dira parte hartzaile guztien artean. Informazio guztia\nIdeietatik proiektuetarako ibilbidea: buruan zerbait egiteko ideia baduzu baina oraindik guztiz definitu gabe baldin baduzu, edo zer egin bai baina nola ez badakizu, tailer honen bitartez ideiagintza prozesu bat biziko duzu, erreminta eta dinamika berritzaileak landuz eta egin nahi duzun proiektu hori definituz. Hurrengo hiletan gainerako pausuak emango dira. Informazio guztia\nAutorretratutik selfiera: urriak 16an hasiko den laborategi honetan hainbat gauza interesgarri aztertzeko aukera izango da, esaterako, autorretratuaren lehenengo urratsak eta argazkigintzaren historian izan dituen helburu ezberdinak. Baita gaur egungo “selfie”aren kontzeptua ere. Horretarako, argazkilari ospetsuen lanak ikusiko ditugu eta ikasitakoa praktikan jarriko dugu, geure buruari argazkiak ateraz eta argazki-makina ezberdinak erabiliz. Informazio guztia\nAntzerki sormena: urriak 17an hasiko den laborategi honetan Ikasleei tresnak emango zaizkie eszena bat eta pertsonaia bat sortu eta garatzeko, eta kolektiboki antzezlan bat sortuko dugu. Eines teknikan oinarrituriko antzerki ariketak landuko ditugu, baita material ugari erabili eta hainbat gaien inguruan hausnartu ere. Eta, Eider Elorza irakasle eta zuzendari lanetan dugula, denon artean gure obra sortuko dugu. Informazio guztia\nArgazkilaritza urbanoa gauez: urriak 29an hasiko den hasiberriei zuzenduriko ikastaro honetan, argazkiak eskuzko eran ateratzen ikasiko dira. ISO-a, diafragma eta abiadura landuko ditugu era oso praktikoan. Teoria gehiena lehen egunean ikusi ondoren, kalera irtengo gara argazkiak gauez ateratzera, ikastaroa ahalik eta baliagarri eta dibertigarriena izan dadin. Azken txanpan argazkien ukitua ere landuko dugu Adobe Ligthroom programarekin, gure argazkiak hobetzeko asmoz. Informazio guztia\nMunduko sukaldaritza: Lehen saioa urriak 19 izango da. Laborategi honek hainbat jatorritako janaria prestatzeko eta dastatzeko aukera eskaintzen digu. Osagai konbinazio berezi, errezeta berri, askotariko zapore, espezie zein usainekin esperimentatzeko aukera izango dugu. Laborategi amaieran aukera izango dugu prestaturikoa dastatzeko eta eramateko. Informazio guztia\nHorretaz gain, azaro eta abenduak laborategi hauek eskainiko dira:\nArgazkigintza: errebelatze analogikoa\nPapera bitxi bihurtuz\nAipatutako laborategi asko 2020an zehar ere antolatu dira. Horietaz gain, ondorengo hauek hurrengo urtean hasiko dira. Hala ere, nahi izanez gero, jada izen-eman dezakezu.\nUrtarrila: Ipuin kontaketa eta DJ laborategia\nOtsaila: Street Art, Stencil eta Musika elektronikoa\nGuztietan parte hartzeko irizpideak daude. Irakurtzea gomendatzen dizugu. Eta ikastaroren batean izen eman nahi baduzu, sartu hemen!


Samariar ona. Lk 10,25-37 – Nuestro Proyecto\nSamariar ona. Lk 10,25-37\n25 Orduan, lege‑maisu batek jaiki eta azpikeriaz galdetu zion:\n‑‑Maisu, zer egin behar dut ondaretzat betiko bizia jasotzeko?\n26 Jesusek esan zion:\n‑‑Zer dago idatzia Moisesen legean? Zer irakurtzen duzu?\n27 Hark erantzun:\n‑‑Maita ezazu Jauna, zeure Jainkoa, bihotz‑bihotzez, gogo osoz, indar guztiz eta adimen guztiz. Eta lagun hurkoa zeure burua bezala.\n28 Jesusek erantzun zion:\n‑‑Ederki erantzun duzu. Bete hori eta bizia izango duzu.\n29 Baina lege‑maisuak, bere galdera bidezkoa zela adierazi nahirik, galdetu zion Jesusi:\n‑‑Eta nor da nire lagun hurkoa?\n30 Jesusek erantzun zion:\n‑‑Behin batean, gizon bat zihoan Jerusalemdik behera Jerikorantz eta lapurren eskuetan erori zen; zeuzkanak kendu eta, egurtu ondoren, alde egin zuten, erdi hilik utziz. 31 Apaiz bat gertatu zen, hain zuzen, bide hartan behera, eta, gizona ikustean, bidetik okertu eta aurrera jo zuen. 32 Gauza bera egin zuen handik igaro zen tenpluko lebitar* batek ere: ikustean, bidetik okertu eta aurrera jo zuen. 33 Baina bidaian zen samariar* bat bertara iritsi eta, hura ikustean, errukitu egin zitzaion. 34 Hurbildu eta zauriak lotu zizkion, olioz eta ardoz* igurtzi ondoren; gero, bere asto gainean ezarri, ostatura eraman eta bere ardurapean hartu zuen. 35 Biharamunean, zilarrezko bi txanpon* atera eta ostalariari eman zizkion, esanez: <<Zain ezazu eta, gehiago gastatzen baduzu, hurrena natorrenean ordainduko dizut>>. 36 Zure ustez, hirurotan zeinek jokatu zuen lagun hurko bezala lapurren esku eroritako gizonarekin?\n37 Lege‑maisuak erantzun zion:\n‑‑Hartaz errukitu zenak.\n‑‑Zoaz eta egin zuk ere beste horrenbeste.


Suzien Martxan parte hartu ondoren, Immigrantearen Jaian arituko dira asteburu honetan Concordiako dantzariak — dantzan.eus\nHemen zaude: Hasiera › Hemeroteka › Suzien Martxan parte hartu ondoren, Immigrantearen Jaian arituko dira asteburu honetan Concordiako dantzariak\nImmigrantearen eguna ospatzeko hiriak antolatutzen duen jaialdia urteko aktibitate nagusietako bat da Concordiako Euskal Etxeko Gazte Lurra taldearentzat. Izan ere, programako horretako ekintza guztietan hartuko dute parte aurten ere dantzariek, hiriko euskal kolektibitatea ordezkatze aldera. ‘Jaiaren aurrekoa’ delako festan eta 'Suzien Martxan' aritu ondoren, Immigrantearen Jai Probintzialean dantzatuko dute, datorren asteburuan.\nConcordia, Argentina. Ibaiko Izarra du izena Entre Rios probintzia argentinarreko Concordia herriko Euskal Etxeak, eta bere baitango Gazte Lurra Taldeko dantzariek ordezkatuta, euskal kolektibitatearen presentzia bermatzen du urtero Immigrantearen Jai Probintzialean; aurtengo edizioa ez da salbuespena izango eta dantzak ez ezik, euskal janari tipikoa ere eskainiko dute gazteek datorren asteburuan. irailaren 11tik 13ra, Concordiako Konbentzio Gunean egingo den jaialdian.\nJaiaren ‘Aurreko jaia’ eta Suzien Martxa\nDatorren asteburuko probintzia mailako festa, hala ere, programa luzeagoa baten amaiera da. Aktibitate kulturalak abuztuaren 2an hasi ziren “Previa del Inmigrante” izeneko dantzaldiarekin. Ekintza, Concordiako Immigranteen Elkarteak antolaturik, Auditorium antzokian izan zen eta iraileko festaren nolabaiteko aurrerapena izan zen. Bertan, Gazte Lurra-ko gazteek asteburu honetan –eta baita Macachingo Euskal Aste Nazionalean ere– aurkeztuko dituzten dantzak taularatu zituzten.\nImmigrantearen Jaiaren azken asteotako programaren barne baita ere, Suzien Martxan izenekoan hartu zuten parte dantzariek eta euskal etxeko gainontzeko kideek abuztuaren 30an, gizatalde guztietako erreginak lagun. Ibilbidea Udaletxetik Kolektibitateen Plazaraino egin zen, bertan jaiaren inaugurazio zeremonia burutzeko. Ekitaldiari hasiera emanez, Argentinako ereserkia abestu zuten bildutakoek eta horren ostean lore sorta bana eskaini zuten Concordiako Udalak eta Concordiako Immigranteen Elkarteak.\nEuskaldunak futbolean txapeldun\nBigarren urtez jarraian Kolektibitateen arteko Futbol Txapelketa egin da aurten Concordian. Eta txapelduna ‘Kali Motxo’ izenarekin euskal gizataldea ordezkatu zuen taldea izan zen. Euskal etxetik jakinarazi digutenez, “berez taldea ez da euskal etxekoa; baina jokalariak elkarteko lagunak dira eta txapelketan jokatzeko gure erakunde eta gizataldearen izenean egin ahal izatea eskatu ziguten. Eta ondo baino hobeto egin zuten eta lehenengo postuan geratu ziren; beraz, zorionak gazteoi!”.


WKRP in Cincinnati (euskaraz "WKRP Cincinnati Irratia") AEBtako umorezko telesaila bat da. 1978ko irailaren 18a eta 1982ko apirilaren 21a artean CBS katean aireratu zen. Euskal Herrian ETB1an euskaraz eta ETB2n gaztelaniaz aireratu zen.\nWKRP in Cincinnati (euskaraz "WKRP Cincinnati Irratia") AEBtako umorezko telesaila bat da. 1978ko irailaren 18a eta 1982ko apirilaren 21a artean CBS katean aireratu zen. Euskal Herrian ETB1an euskaraz eta ETB2n gaztelaniaz aireratu zen. (eu)\nWKRP in Cincinnati (eu)\nwikidata:WKRP in Cincinnati\ndbpedia-fr:WKRP in Cincinnati


Lan-merkatuaren zentsua (LMZ) - Eskaintza\nLan Merkatuaren Zentsua (LMZ) Euskal Estatistika Planean sartuta dagoen estatistika-eragiketa bat da; oraingo formatuan, 1993az geroztik egiten da urteroko maiztasunaz (1996an izan ezik). Eragiketaren erantzukizuna Eusko Jaurlaritzako Justizia, Lan eta Gizarte Segurantza Sailarena da, Euskal Estatistika Erakundearekiko (Eustat) lankidetzan.\nOro har, bi helburu nagusi planteatzen ditu LMZk:\nLehenik, eta lehentasun gisa, lan-merkatua aztertzeko erreferentzia izatea herrialde historikoaz azpitiko lurralde-eremuetan; horrelako eremutzat, enplegu-eskualdeak edo -arroak hartzen dira.\nBigarrenik, eta modu osagarrian, lan-merkatuko agregatu nagusiei dagozkien datuez gain, lurralde-eremu bakoitzaren egoera sektorial edo sozio-profesionalari buruzko hurbilketa bat eskaintzea. Hurbilketa hori estatistika-akatsen maila beheragokoetan oinarritzen da, jarduerari, enpleguari edo langabeari buruzko eragiketetan (EPA edo BJA) ohikoak direnen aldean.\nurte osoan edo urteko zatirik handienean ohiko egoitza gisa erabiltzen diren familia-etxebizitzetan bizi diren pertsonak.\nzein lurralde-eremuri dagokion eragiketa: Euskal Autonomia Erkidegoari. Destaldekatze-maila gorena 40 eskualdekoa da, incluyendo el conjunto de municipios mayores de 25.000 habitantes nahiz eta datuak funtsean zehaztutako 11 enplegu-eskualde edo -arroei buruz ustiatzen diren.\nurteko erreferentziako datuak, urteko azken hiruhilekoan bilduak.\nOraingo lagina 14.5000 etxebizitzakoa da, Euskal Autonomia Erkidegoaren lurralde osorako.\nLaginaren diseinua etapa bikoa eta autoponderatua da, LMZren enplegu-eskualde eta tipologia bakoitzaren barruan.\nLehen etapako laginaren tamaina 976 zentsu-sekziokoa da, tamaina desberdineko konglomeratuak. Lurralde historiko bakoitzeko biztanleriaren erro karratuarekiko proportzionala den esleipen bat egiten da. Araban, 135 sekzio inkestatzen dira, Bizkaian 532 eta Gipuzkoan 308 sekziotan. Sekzio-kopuruaren banaketa hori ez dagokio sekzioko inkestatu beharreko etxebizitzen hainbanako zatiketa bati; izan ere, kontuan izan behar ibilbide desberdinak egin beharko direla, eremuen edo lurralde historikoen arabera.\nLagin hori Lan Merkatuaren Zentsuan ezarritako eskualde-geruzapenari esleitzen zaio, zeina 40 geruzekin lortzen baita. Geruzapen horrek Eustatek zehaztutako eskualdeek eta 1996ko Biztanleriaren eta Etxebizitzen Estatistikan 20.000 biztanletik gora zituzten udalerriak osatzen dute.\nTipologiek Euskal AEko guztizkoari egiten diote erreferentzia.\nLMZ eskualdekako eta tipologiakako esleipena egiteko irizpide nagusia, betiere, horietako bakoitzeko pertsona-kopuruarekiko proportzionaltasuna da. Eskualdeak, ordea, oso desorekatuak dira, biztanleria-pisuari dagokionez. Hori dela eta, minimo batzuk ezartzea erabaki da, eremu geografiko batzuei buruzko lagin handiagoa lortzeko.\nBJAk bezala, LMZk panel gisa funtzionatzen du; beraz, eragiketa honen beste oinarrizko balio bat 16 urtetik gorako biztanleriari dagozkion aldaketei buruzko epe luzerako informazioa eskaintzea da.\nLaginari eransten zaizkion zentsu-sekzioen zozketa probabilistikoa eta proportzionala da, zuzenbidezko biztanlerian neurtutako sekzioen tamainaren aldean.\nLaginketako bigarren etapan, inkestatuko diren etxebizitza nagusiak aukeratzen dira; lagina honako hauek osatzen dute:\nAraban, sekzioko 32 etxebizitzako ibilbideak eskualde guztietan, Kantauri Arabarrean eta Laudioko udalerrian izan ezik (udalerri horrek sekzioko 40 etxebizitza izango ditu); Gasteizen, berriz, 16 etxebizitza inkestatuko dira sekzio bakoitzean.\nBizkaian, ibilbideak sekzioko 12 etxebizitzakoak izango dira.\nEta Gipuzkoan, sekzioko 16 etxebizitza.\nEtxebizitza bakoitzeko, bi ordezko eskainiko dira.\nEtxebizitza horiek zozketa bidez aukeratu dira 1998ko Etxebizitzen Gidazerrendan; zozketa sistematikoa izango da, ausazko aterakuntzaz. Gainera, etxebizitzan bizi den banako-kopuruak zerotik gorako izan behar du, eta ordezkoak titularrengandik hurbilekoak.\nTxostena. Lan Merkatuaren Errolda-Ezkaintza.


OSASUNA: Martin Vrijland\nTxertoak kudeatzen dituzten eltxoak etorkizuna dira\nFiled in OSASUNA\tby Martin Vrijland\t9 otsaileko 2016 saioan\t• 5 Comments\nZika birusa osasun publikoarekiko benetako mehatxua dela uste du ia ezinezkoa dela. Komunikabide nagusiek behin eta berriz frogatzen dute errepikapenaren boterea bermatzen duzula uste duzula. Hala ere, seguruenik, Brasilen egin den txertoaren aurkako akatsa da, haurdun dauden emakumeak 2015 geroztik [...]\nDroga-erabilera, CBD olioa, psikosia eta depresioa\nFiled in OSASUNA\tby Martin Vrijland\t10 irailean 2015\t• 11 Comments\nErrefuxiatuentzako fluxuen inguruko ipuin guztien ondoren eta beste berrien analisi mota guztiekin, berriz ere positiboa izan da. Azkenean, istorio horiek guztiak munduaren arazoei eta burujabeen egitasmo gaiztoei bakarrik esaten zaizkie. Orain ari naizen istorioa hau da [...]\nBisita guztiraak: 1.335.670\ngt1987 op Coronavirus: nondik datoz birusak eta nola biderkatzen eta mugitzen dira?\nZapata-parpailak op Coronavirus: nondik datoz birusak eta nola biderkatzen eta mugitzen dira?\nMartin Vrijland op Ortzadarrak erlijio fanatikoa adierazten du, aldeek uste dute "aniztasuna eta inklusibitatea" lortzeko borrokan ari direla.\nKamera 2 op Ortzadarrak erlijio fanatikoa adierazten du, aldeek uste dute "aniztasuna eta inklusibitatea" lortzeko borrokan ari direla.


Sin categoría | Batxilergoa Jakintzan | 2 orrialdea\n2016/01/15 2016/01/18 by koroirastorza\n2016 – Batxi1 – START INNOVA – Irizar\nIrteera, Sin categoría\nStart Innova ikasleen ekintzaletasuna garatzeko sortu zen lehiaketa da. Bertan, Batxi 1eko ikasleek taldeka parte hartu eta proiektu desberdinak aurkeztu dituzte: aukeratutako leku zehatz bat enfokatzen duen argia, autoerregulatzen den berogailu sistema, soinuak neurtzeko erabiliko den semaforoa, eskuak erabili gabe irekiko den atea, eremu desberdinetan txanda eta hitza eskatzeko aplikazio bat eta eskuen beharrik ez duen aterkia. Canvas metodoa erabiliz proiektu hauen bidegarritasuna frogatu dute. Guzti honen atzetik Irizar enpresaren laguntza izan dugu eta ikasleek beraien egitasmoak bertan azaldu zituzten. Bertan zeudela aprobetxatuz, Irizarkoak ere ikasleei beraien enpresa erakutsi beraien filosofia eta lan egiteko era azalduz.\nMila esker Irizargo enpresari eta zorte on lehiaketan ikasleei!\n2014/09/11 by koroirastorza\nLuze zirudien hasi ginenean…\n…, baina… iritsi da!\nAurkezpena: OSTEGUNA, IRAILAREN 11, 11:30EAN\n2014/07/18 by koroirastorza\n2014-Datorren ikasturteko egutegia\nOporrak gozatzen, baina… hauek ere bere bukaera izango dute. Hementxe duzue (suabe-suabe idea egiten joateko) datorren urteko egutegia.\n2014/04/30 2014/05/22 by koroirastorza\n2014-KULTUR ASTEA-Irteerak-Batxi1Giza-Donostiako Elizbarrutiaren Artxibategia\nIrteera, Kultur astea, Sin categoría\nKultur Asteko ekintza zen, baina ezin izan genuen egun hartan burutu.\nHorrela joan ginen atzokoan Batxi1 Giza taldekoak Donostiara, Elizbarrutiko Artxibategia bisitatzea. Arazoren bat izan genuen hasieran, ikasle guztiak ez zeudenez, larritasunez egin genuelako trenezko ibilbidea. Estazioan tren pare bat pasatzen utzi eta Super Amaran erositako pastekin zain geratu behar izan zutenen giroa goxatzen saiatu ginen, hala ere, eta, zorionez, taldea osatuta lortu genuen Artxibategira iristea.\nJoxean Garro zain genuen eta barkazioa eskatzen diot berriro gure atzerapenagatik. Beti bezain aparta izan zen harrera. Hango eta hemengo txrriskuak erakutsi zizkigun, ohituta ez gauden lekuak, neurri harrigarriko liburuak, akorda ezin gaitezen garaietako idatziak… Dena txukun-txukun gordeta, zainduta, guk ikusteko zain…\nEsperientzia aparta izan ohi da eta Joxeanek ezagutzen ez dugun mundu bat irekitzen digu bere kontuekin: erlijioa, Vatikanoa, artxibategiak… Dena da berria gure ikasleentzat eta egun batzuetako zalantzak eta elkarrizketak pizteko balio izaten du.\nEskerrik asko, Joxean!\nAsko gustatu zitzaidan atzoko irteera, oso interesgarria eta atsegina gure Joxean! Asko ikasi nuela ere esan beharra dut eta denbora azkar pasatu zitzaidala ere bai.\nAtzoko bisita interesgarria iruditu zitzaidan. Gehien gustatu zitzaidana liburuak zaintzeko modua edo metokoak izan ziren. Asko harritu ninduen liburu guztiak edo gehienak nola zeuden gordeta mikrofilm ezberdinetan ikustea.\nHarritu egin ninduen artxiboetako memoria historikoa zein garrantzitsua zen eta zenbat segurtasun neurri hartu behar zituzten artxiboen segurtasuna mantentzeko. Kamera eta sensore asko zeuden eta, horretaz gain, AEBtako granitozko mendi bateko zuloetan gordeta zeuden artxiboen kopiak, gerra nuklear bat egonez gero, memoria gal ez zedin. Bestalde, kondizio bereziak oso beharrezkoak ziren paper eta pergaminoen iraupenerako eta kontserbaziorako. Eta ez nenkien CD nahiz DVDek karreteek baino iraupen laburragoa zutenik.\nAtzoko hitzaldian orain dela hanbait urte liburuak nola ziren eta nola idazten zuen jendeak ikusi genuen eta Joxeanek bere esperientzia batzuk kontatu zizkigun adibidez: Vatikanoan bizi izan zuen esperientzia eta zer gauzak egin zituen han.\nInteresantea iruditu zitzaidan Joxeanek Vatikanoko azterketa nolakoa zen kontatu zigunean. Liburuak ere harritu ninduten, nola zeuden eginak (arkumeen larruazalarekin) etab.\nOndo hasi genuen eguna… denak estazioan trena hartzeko zain eta Iñigo ez zela iristen. Azkenan, denak joan ginen eta Iñigo berandugo etorri zen, hain zuzen ere, Ordu bat berandugo uste det.\nGauzak horrela, berandugo iritsi ginen seminariora. Interesantea iruditu zitzaizkidan Vatikanoko gauzak eta bertan zeuden liburuak eta nola zeuden eginak. Baita iruditu zitzaidan interesgarria gure herriko elizan aurkitutako pergaminoa, originala ikusteko aukera eduki genuen eta bertan jartzen zuena irakurtzea interesgarria izan zen.\nOndoren bazkaltzera joan ginen eta, dena bukatu ondoren, Ordizira itzuli ginen. Dena laburbilduz, egun polita izan zen atzokoa eta gauza txar bakarra euri pixkat egin zuela izan zen.\nOso interesgarria iruditu zitzaidan, bai Vatikanotaz gauzak eta baita Josean bera ere. Josean oso interesgarria iruditu zitzaidan, gauza asko kontatzen zituelako eta bera ere oso pertsona miresgarria delako.\nInteresgarria iruditu zitzaidan; seminarioa polita zen, liburuak oso ordenatuta zeuden, eta gauzen segurtasun eta liburu kopuru mordoak harritu ninduen.ºº1\nHainbat bitxikeria ikasi genituen, artxibo historikoak behatu genituen eta egoitza bitxia iruditu zitzaidan. Bestetik, Santa Ana zergatik den ere azaldu zigun. Ordiziarrak izanda, ideiarik ez genuen!\nAMAIA: Atzoko bisita oso interesgarria iruditu zitzaidan. Denbora azkar pasa zitzaidan eta bere istorioak kontatzeko moduak interesgarriagoa egiten zuen. Gehiena harritu ninduena, artxiboak gordetzeari ze garrantzia eman zion izan zen.\nADEL: Oso interesgarria iruditu zitzaidan atzoko bidaia; artxiboak asko gustatu zitzaizkidan, eta harritu egin ninduen nola zaintzen diren liburu eta artxiboak eta zelako garrantzia duten.\n2014/02/07 by koroirastorza\nPasa den urteko urritik, Startinnova izeneko egitasmoarekin dabiltza bueltaka batxilergoko lehen mailako ikasleak. Egitasmo honen helburua ikasleek pentsatutako enpresa bat aurrera eramateko eman beharreko pausuak finkatzea da. Canvas metodoa erabilita bezeroekin izango duten harremana, merkatuak aztertzea, produktu interesgarrien bilaketa… aztertu dituzte. Gipuzkoako ikastetxe desberdinak hartu dute parte egitasmoan eta talde bakoitzak bere lana bidali du epaimahai batek lanak baloratzeko. Epaimahai honek jarritako notekin zerrenda bat egin da eta lehen 5 talde finalistek beren lanak aurkeztera joan beharko dute Donostiara epaimahaiaren aurrean.\nGure gelan urritik lanean aritu gara gure enpresa proiektuetan eta epaimahaiak, bere erabakia eman eta zerrenda egin ondoren, gelako talde batek finalera heltzea lortu du. Neska talde bikainak beren proiektua, proiektu guztien artetik, 5 proiektu onenetan sartzea lortu dute. Ane, Ainhoa, Alaitz, Amaia eta Gabrielak, aurkezpen bat prestatu eta otsailean ziur epaimahaia aho zabalik utziko dutela. Zorte on, neskak!\n2014/02/03 2014/02/07 by koroirastorza\n2014-2. ebaluazioko azterketak\nHau da geratu zaigun ordena: 2. ebaluazioa\nZorte on! Asko ikasiiiii!\n2013/06/11 2013/06/23 by koroirastorza\n2013-Batxi2-Hautaprobetako notak jasotzeko\nHautaprobak, Ikasturte bukaera, Sin categoría\nOstegunean eguerdiko 14:00etan konbokatzen zaituztegu:\nEHUn jasotako notak banatuko ditugu.\nZuetako batzuk dokumentazioa baduzue idazkaritzan jasotzeko zain…\nEgun horretan banatuko da dena!\nOndo segi oporretan!\n2012/09/07 2012/09/08 by koroirastorza\nEgutegia, Ikasturte hasiera, Sin categoría\nUdak luze dirudi, baina poliki-poliki, bukatzen ari zaigu…\nDatorren astelehenean, irailaren 10ean, goizeko 11:00etan egingo dugu ikasturtearen aurkezpena. Aurrez bidaliko dizkizuegu esteka interesgarrienak:\nIkasturtean erabiliko ditugun baliabideak\nOndo izan eta astelehenera arte!


Actividad de sensibilización sobre personas refugiadas - Delegazioak\nby baden · Published 10 March, 2017 · Updated 10 March, 2017\nMaterial honekin, Euskalerriko Eskauten taldeei gaur egun pil-pilean dagoen kontuzko gai bat gazteekin lan egiteko abiapuntu bat eman nahi diegu. Greziako Eskautek MSC bitartez egindako laguntza eskaeran oinarritu gara.\nEkintza hau Oinarinak eta Azkarrak adarrekin egiteko planteatuta dago. Diseinatu dugu “IKUSI-EPAITU-EKIN” eran egiteko\nLehenengo bi saioak IKUSI-EPAITU izango lirateke. Saio hauetan gazteek errefuxiatuek haien bidean eta hasi baino lehen dituzten bizipenak sentitzeko aukera emango digu.\nLehenengo saioan mundua zehar dauden iheslari-esparruak ezagutzera bideratuta dago. Grezian gaur egun dagoen errealitatean zehazten amaituko dugu (ez bakarrik egoera, baina egoera horretara eraman gaituen prozesua).\nBigarren saioan pertsona bat bere herrialdea uzteko erabakia hartzera eramaten duen prozesua ezagutu eta eztabaidatzeko diseinatuta dago.\nAmaitzeko sentsibilizazio saioak eginda, ekintza bat proposatzen dizuegu, “RESTART KIT” batzuk prestatzea. Greziara heltzen diren pertsonak bidai luze batetik datoz eta bidean gauza asko eta pertsona asko atzean utzi behar izan dituzte. Horregatik Greziako Eskautek Kit hauek prestatzea eta bidaltzea eskatu du, pertsona hauei berriro bere bizitza hasten laguntzeko.\nHurrengo orrialdetan, saioen eta “RESTART KITS” ekintzaren deskribapenak ikusi ahal izango dituzue. Eranskinetan, saioak aurrera eramateko materiala aurkitu dezakezue, gainerako materiala ere uzten dizuegu. Esan dugun moduan, hau proposamen bat da, baina pasatzen dugun materiala nahi duzuen moduan erabili dezakezue arazo barik.\nNext story Jornadas de Formación 2017\nPrevious story Día del pensamiento Eskaut


erabili.eus/ Gazte hizkerari buruzko liburua aurkeztu dute\nHemen zaude: Sarrera » Euskara Patronatuaren plangintzak » Gurien » Gazte hizkerari buruzko liburua aurkeztu dute\nGazte hizkerari buruzko liburua aurkeztu dute\n2005-12-03 / 07:00 / Jaime Altuna - Urtxintxa AISIALDIA\n2005eko apirilean Azpeitian “Gazte hizkera” izenburua zuten jardunaldiak gauzatu genituen. Jardunaldi hauen sustatzaileak Gipuzkoako Urtxintxa Eskola eta Lasarte-Oriako Ttakun Elkartea izan ginen, azken urteetan bi elkarteok euskara haur eta gazteen aisiarekin lotzeko egiten ari garen lanean pauso berri bat emateko asmoz.\nZailtasunak zailtasun, jardunaldien antolaketari ekin genionean landu nahi genuen gaiaren zehaztasunak eta sor zezakeen interesak zalantzak eragiten zizkigun arren, emaitzak beste batzuk izan direla baiezta dezakegu: bai landu nahi genituen helburuen aldetik, bai edukien ikuspegitik eta nola ez, partaidetzaren aniztasun zein kopuruen ikuspegitik.\nJardunaldien xede nagusia egungo euskarazko gazte hizkeraren egoera aztertzea zen, gazte hizkera lantzeak euskararen normalizazioan duen garrantzia ikusiz eta era berean, gazte hizkera sustatzeko dauden baliabideak aztertuz. Horretarako, gazte hizkeraren gaiarekin harreman zuzena duten hizlari adituen ekarpenak bilatu genituen eta baita aurkitu ere: gazte hizkeraren gaia ikuspegi soziolinguistiko batetik aztertu zutenak, gazteei zuzenduriko komunikabide desberdinen iritziak, aisialdiko hezkuntzan lanean diharduten teknikariak, eta hezkuntza formaleko adituen ekarpenak. Aditu talde honek, eta jardunaldietan izena eman zuten partaide desberdinen aldetik eginiko ekarpenekin, hasera batean jarritako helburuak gainditu zirela baiezta dezakegu. Baita erronka berriak ireki ere.\nEdukiei dagokienez, GAZTE HIZKERA. Jardunaldien hitzaldiak eta ondorioak liburua da aurkeztu dugun emaitza nagusia. Bertan, hizlarien aurkezpenak jaso ditugu (egileen zuzenketa eta ekarpen berriekin) eta mahai inguruetako partaide desberdinen iritziak jaso ditugu. Liburu honetan jasoak daude edukiekin gazteen lagunarteko hizkeraren gaiarekin lan egiten jarraitzeko oinarri teoriko sendoak finkatzen direlakoan gaude.\nJardunaldietako partaidetza ere aipatu nahi genuke. Alde batetik, gazte hizkerari buruzko jardunaldiak diseinatzerakoan, ezinbestekotzat jo genuen gazteei ere hitza ematea, gaiari buruz dituzten iritziak ezagutzeko. Eta bi egunetan zehar, aisialdiko dinamizatzaileen gidaritzapean lurralde desberdinetako 30 gazte elkartu genituen, bakoitzak bere jatorri soziolinguistikotik begiratuta, dituzten iritziak, gogoak, zailtasunak eta ekarpenak elkartrukatuz. Ondorio hauek guztiak “helduen” jardunaldietan aurkeztu zituzten.\nEta bestalde, ez hain gazteen jardunaldietako partaidetza aipatzekoa da, bai jatorriaren ikuspegitik, bai parte hartzaileen lan esparruaren ikuspegitik: Euskal Herriko lurralde guztietako partaideak egon ziren eta, lanbideei dagokienez, gazte hizkeraren gaiarekin lotura zuzena duten ordezkariak zeudelako: irakasleak, aisialdiko hezitzaileak, euskara elkarteetako kideak, euskara eta hizkuntza teknikariak, ikasleak, didaktikariak, ...\nHauxe da liburuaren aurkibidea:\nGazte Hizkera eskolan eta aisialdian\n(Erramun Osa, Haritz Salaberria, Juan Manuel Etxeberria)\nGazte Hizkera Komunikabideetan\n(Goizeder Taberna, Estitxu Elduaien, Joseina Etxeberria, Alberto Irazu)\nGAZTE HIZKERA. Jardunaldien hitzaldiak eta ondorioak liburua Durangoko Azokan Gipuzkoako Urtxintxa Eskolak izango duen saltokian salgai egoteaz gain www.aisia.net web orriaren bidez eskuratu daiteke.\n(JAIME ALTUNA Urtxintxa eskolako kide da)\nGazte hizkerari buruzko jardunaldiak Azpeitian\nGazte hizkerari heldu\nGazte hizkerari buruzko jardunaldiak amaitu dira\nAZPEITIA / Gazte hizkera jardunaldien gaineko liburua aurkeztu dute\n2005-12-04 / 08:00 / Mailo Oiarzabal - DIARIO VASCO\nJardunaldietako hitzaldiak eta ondorioak jaso ditu liburu honetan Urtxintxa Eskolak\nJaime Altuna eta Ana Mendizabalek aurkeztu zuten Urtxintxa eskolaren liburua (OIARZABAL)\nAZPEITIA. DV. Gazte Hizkera jardunaldietako hitzaldiak eta ondorioak jasotzen dituen liburua aurkeztu zuten herenegun Azpeitiko Udal Euskara Patronatuaren egoitzan Urtxintxa Eskolako Jaime Altunak eta Ana Mendizabal Hezkuntza eta Euskara batzordeburuak. Euskal Herri mailako jardunaldiok joan den apirilean egin ziren Azpeitian, Urtxintxak eta Lasarte-Oriako Ttakun Elkarteak antolatuta, Azpeitiko Udal Euskara Patronatuaren eta Eusko Jaurlaritzaren babesarekin.\nHaur eta batez ere gazte euskaldunen gaur egungo hizkuntza jokaeren berri izateko, hauek aztertzeko eta egoera ikusteko helburuarekin egin ziren Gazte Hizkera jardunaldiak. Bi egunetan zehar, bi lan-talde edo forotan banatuta garatu zen jardunaldietako egitaraua. Alde batetik, Enparan Dorretxean Euskal Herri osotik etorritako hezitzaile, begirale eta teknikariak elkartu ziren, bertan egin ziren hitzaldi eta mahainguruak jarraitzera. Bestetik, Euskara Patronatuaren egoitzan Lasarte-Oria, Bilbo, Donostia, Gasteiz, Zizur Nagusia eta Baionatik etorritako 31 gazte elkartu ziren, tartean Azpeitiko Urola eta Ikasberri ikastoletako ikasleak zirela, beraien artean diagnostiko bat landu eta jardueren amaierako ekitaldian ondorioak plazaratuz.\nGazte Hizkera jardunaldietako antolatzaileak pozik gelditu ziren bi eguneko ekimen horren emaitzekin. Parte hartu zutenen aldetik ere «balorazio onak» jaso dituzte eta, Jaime Altunak atzoko aurkezpenean nabarmendu zuenez, «partaide desberdinen ekarpenekin helburuak gainditu ziren eta erronka berriak zabaldu».\nJardunaldietan gazte hizkeraren inguruan jasotako edukiekin hasieran zer egin ez zekitela esan zuen Altunak. Jardunaldiek «jakinmin handia sortu» zutela ikusi zuten antolatzaileek, eta bi egunetan jorratutako edukiak jasotzeko hainbat eskaera izan ondoren erabaki zuten orain aurkeztu duten liburua taxutzea.\nBertan, esan bezala, Gazte Hizkera jardunaldietan Enparan Dorretxetik igaro ziren hizlari guztien saioak jaso dituzte, hizlari beraiek «zuzenduak eta osatuak».\nJardunaldi haietan izatekoa zen baina azkenean izaterik eduki ez zuen Estibaliz Amorrorturen hitzaldia ere sartu dute liburuan, Kike Amonarriz, Imanol Esnaola, Asisko Urmeneta, eta Asier Larrinagarenak bezala.\nHezkuntza formala eta aisialdikoa uztartuz eta gazteei zuzendutako komunikabideek egiten duten gazte hizkeraren erabileraren bueltan eginiko bi mahainguruetan hitz egindakoa ere jaso dute, gazteen foroko ondorioekin batera.\nGazte Hizkera jardunaldien hitzaldi eta ondorioekin egindako liburuxka jardunaldietan parte hartu zuten guztiei helarazteko asmoa azaldu dute Urtxintxako ordezkariek. Hala nahi dutenek, Urtxintxak datorren asteko Durangoko Azokan jarriko duen postuan eskuratu ahal izango dute. Bestalde, liburutegietan ere salgai jartzeko asmoa dute liburuaren egileek.\nDIARIO VASCO egunkarian argitaratua, 2005-12-04an.\nGazte Hizkera jardunaldiei buruzko lana plazaratu dute\n2005-12-04 / 08:00 / Nerea Uranga - Urola Kostako HITZA\nApirilean egin ziren jardunaldiak Urtxintxa eta Ttakunek antolatuta\nApirilean egin ziren Gazte Hizkerari buruzko jardunaldiak, Azpeitian, Urtxintxa eta Ttakunek antolatuta Azpeitiko Udala eta Jaurlaritzaren laguntzarekin. Orduan esandakoak liburuan bildu eta argitaratu dituzte orain antolatzaileek. «Jardunaldietan landutako edukien eskaera handia izan dugu eta horregatik liburu batean biltzeko erabakia hartu dugu», zioen Jaime Altuna Urtxintxako kideak herenegun Azpeitiko Euskara Patronatoan liburuaren aurkezpean.\nLiburuan Gazte Hizkerari buruzko jardunaldietan izandako hitzaldi, mahai-inguru eta foroetan esandakoa jaso dute, «osatuta eta zuzenduta». Antolatzaileen esanetan, gauza interesgarriak atera ziren jardunaldietan eta parte hartzaileek balorazio ona egin zuten. Euskal Herriko lurralde guztietatik etorritako ehun lagun baino gehiagok parte hartu zuten.\nJardunaldietan parte hartu zutenek etxean jasoko dute liburua edota Durangoko Liburu eta Disko Azokan Urtxintxaren postuan jasotzeko aukera edukiko dute. Gainontzekoek, dendetan edota Interneten Urtxintxaren www.aisia.net webgunera sartuta eros dezakete, 9 eurotan.\nUrola Kostako HITZA egunkarian argitaratua, 2005-12-04an.


Esan Udalari, herritarren eskaerak eta iradokizunak kudeatzeko tresna berria — Debako udala\nDebako Udalak kexak eta iradokizunak kudeatzeko tresna erabilerraza kontratatu du. Esan Udalari izena eman diote erreminta berriari, CodeSyntax enpresak sortu du, eta sarrera-puntu desberdinetatik jasotako eskaerak bideratu eta modu ordenatu eta antolatu batean kudeatzeko aukera eskainiko du.\nTresna hau martxan jartzearen helburu nagusia herritarren parte-hartzea sustatzea izango da; era horretan, Udala herritarrengana gerturatzea bilatzen da. Udalak ongi baitaki zein garrantzitsuak diren herritarren ekarpenak, udal kudeaketa hobetzeko.\nBeraz, Udalarekin harremanetan jarri nahi duen herritar orok modu errazean egin dezake nabigatzailearen bitartez. Udalaren web orrian (www.deba.eus), Esan Udalari ataria aurkituko dute; eta bertako formularioa betez bidali ahal izango dituzte euren eskaera, kexa edo iradokizunak.\nAtarirako sarbidea deba.eus webgunetik egin daiteke, baina baita zuzeneko helbide honetatik ere: esanudalari.deba.eus. Webgune nagusia egoki ikusiko da mugikorretan eta tabletetan; gainera, mugikorreko pantaila nagusian atarirako sarbide zuzena sor daiteke esanudalari.deba.eus loturatik.\nHortaz, Debako Udalari zerbait esan nahi badiozu, atari hau erabiltzera gonbidatzen zaitugu!


Enpresen eta eskualdeen lehiakortasuna hobetzeko partzuergoa eratu du MIK-ek beste erakunde batzuekin - Debagoiena - Goiena.eus\nEnpresen eta eskualdeen lehiakortasuna hobetzeko partzuergoa eratu du MIK-ek beste erakunde batzuekin\nLeire Kortabarria 2016-03-05 08:00\nMondragon Unibertsitatearen MIK Ikerketa Zentroak eta Bidasoa Activak mugaz gaindiko inguruneetara egokituriko lehiakortasun-eredu berri bat garatzeko partzuergoa eratu dute, Vic-eko Unibertsitatearekin (Katalunia), ESTIArekin eta Pau-ko Unibertsitatearekin (Akitania) batera. Partzuergoaren helburua mugaz gaindiko enpresen eta eskualdeen lehiakortasuna hobetzeko tresnak eta mekanismoak bilatzea da.\nHorretarako, ezagutzaren hirukian oinarrituko dira, hau da, unibertsitateetan, erakundeetan eta pertsonengan, gaur egungo lehiakortasunaren ikuspegi eta azterketa orokorretik abiatuz, herrialdeen mugetan dauden eskualdeetara egokitzeko.\nEkonomiari eta enpleguari buruzko gaian erronka ugari daude, MUren arabera: “Iraganeko lehiakortasun-zutabeak dagoeneko ez dira etorkizuneko berme enpresentzat, eta etengabe ingurune ezezagunetara egokitu behar dira. Berrikuntza eta nazioartekotzea ez dira aukerakoak, baizik eta nahitaezkoak, bizirauteko. Hori dela eta, beharrezkoak dira konpetentzia-profil berriak, horien beharrak gogobeteko dituztenak. Hain zuzen, merkatuak eskatzen dituen erronka eta profil berriei aurre egiteko sortu da partzuergoa”.\nLehiakortasun-eredu berria gauzatzeko lehen urratsa 3DKNOW izeneko ekosistema garatzea da. Lau ardatzek osatzen dute, eta horiek mundu akademikoa egungo langileekin jartzen dute harremanetan. Hona hemen lau ardatzak: egungo langileak, etorkizuneko langileak, enpresa eta beharrezkoak diren ekintza-tresna eta -mekanismo guztiak sortzen dituen laugarren ardatz integratzaile bat, edozein ezagutza-zentrok bere jardueraren garapenean ikuspegi hori hartu ahal izateko.


Modicon M580, V2.50, V2.80 eta V2.30 firmware-duna baino lehenagokoa.\nModicon M340, V3.01 firmwarearen aurreko bertsio guztiak.\nBMxCRA312XX, V2.40 baino lehenagoko firmware-duna.\nModicon Premium, bertsio guztiak.\n140CRA312xxx, bertsio guztiak.\nModicon Quantum, V2.40 bertsioa baino lehenagoko firmwarearen bertsio guztiak.\nTSXETG100, bertsio guztiak.\nBMX-NOR-0200H, V1.7 IR 19 baino lehenagoko firmware-duna.\nFloating License Manager, V2.3.0.0 bertsioa eta lehenagokoak.\nModicon M100, bertsio guztiak.\nModicon M200,bertsio guztiak.\nATV IMC drive controller, bertsio guztiak.\nModicon M241, bertsio guztiak.\nModicon M251, bertsio guztiak.\nModicon M258, bertsio guztiak.\nModicon LMC058,bertsio guztiak.\nModicon LMC078,bertsio guztiak.\nPacDrive Eco, bertsio guztiak.\nPacDrive Pr, bertsio guztiak.\nPacDrive Pro2,bertsio guztiak.\nNET55XX Enconder, bertsioa baino lehenagoko firmware-duna.\nPositive Technologies, VAPT Team (C3i IITK, UP, India), CNCERT/CC, Fortiphyd Logic eta Claroty konpainietako hainbat ikertzailek, Schneider Electric-ekin lankidetzan, Schneider Electric-en zenbait produkturi eragiten dieten era ezberdinetako hainbat ahultasunen berri eman dute: zerbitzuaren ukapena, kodearen injekzioa, Cross-Site Scripting (XSS), kredentzial barneratuak, aski ausazkoak ez diren balioak eta funtzio kritikoan autentifikaziorik eza. Erasotzaile batek honako hau egin lezake: zerbitzuaren ukapen egoera eragin, erabiltzailearen testuinguruan scriptak exekutatu, FTP zerbitzura baimenik gabe sartu, TCP konexioa bahitu eta gailuaren IP konfigurazioa aldatu, eta produktuaren konfidentzialtasun, integritate eta eskuragarritasunean eragin.\nModicon M580: V2.80 bertsiora eguneratzea\nModicon M340: V3.01 bertsiora eguneratzea.\nBMX/E CRA: V2.40 bertsiora eguneratzea.\nModicon Quantum: V3.5x bertsiora eguneratzea.\nFloating License Manager: V2.3.1.0 bertsiora eguneratzea.\nNET55XX Encoder: 2.1.9.7 bertsiora eguneratzea.\nEguneraketarik ez duten gailuen kasuan Schneider-ek honako hau gomendatzen du:\nSarea segmentatzea eta TCP 502 eta 4418 eta UDP 2222, 27126 eta 27127 atakak suebakian blokeatzea.\nAplikazio suebaki bat erabiltzea erabiltzaileen sarrera datuak egiaztatzeko edo suebaki estandar bat erabiltzea HTTP trafikoa eta baimenik gabeko sarbideak mugatzeko TSXETG100 produktura.\nTCP ataketarako kanpoko trafiko guztia suebakian blokeatzea eta sarbide kontroleko zerrenda bat konfiguratzea.\n'Auto Discovery protocol enable' aukera desgaitzea.\n'Discovery protocol active' aukera desgaitzea.\nUrruneko erasotzaile batek, sarbide kontrol oker baten bidez, konfidentzialtasuna, integritatea eta eskuragarritasuna arriskuan jar litzake webUI-ra asmo gaiztoko eskari bat bidaliz. Ahultasun horretarako CVE-2019-6814 identifikatzailea erreserbatu da.\nUrruneko erasotzaile batek kode arbitrarioa exekuta lezake Imadmin osagaian eta FlexNet Publisher-en Daemon-en, esleitutako edo esleipena kendutako memoria aldatuz eta Daemon-en nahitaezko itxiera eraginez. Ahultasun horretarako CVE-2018-20033 identifikatzailea erreserbatu da.\nHonako hauek dira larritasun altuko ahultasunak:\nFuntzio kritiko batean autentifikaziorik ez egotea balia lezake erasotzaile batek kaltetutako gailuaren IP konfigurazioa aldatzeko (IP helbidea, sare maskara edo pasabidearen IP helbidea), Ethernet bilbe zehatz bat jasotzean. Ahultasun horretarako CVE-2019-6820 identifikatzailea erreserbatu da.\nUrruneko erasotzaile batek zerbitzuaren ukapena eragin lezake Imadmin osagaira edo FlexNet Publisher-en Daemon-era mezu bat bidaliz. Horrela Daemon-aren nahitaezko itxiera eragin lezake. Ahultasun horietarako CVE-2018-20034, CVE-2018-20031 eta CVE-2018-20032 identifikatzaileak erreserbatu dira.\nErasotzaile batek zerbitzuaren ukapena eragin lezake telnet konexio bat erabiltzean, kredentzialen administrazioan dagoen ahultasun bat baliatuz. Ahultasun horretarako CVE-2018-7788 identifikatzailea erreserbatu da.\nErasotzaile batek zerbitzuaren ukapen egoera eragin lezake edo baimenik gabeko aldaketak egin PLCren konfigurazioan Ethernet/IP protokoloa erabiliz, baimenetan, pribilegioetan eta sarbide kontrolean dagoen ahultasun bat baliatuz. Ahultasun horretarako CVE-2018-6815 identifikatzailea erreserbatu da.\nErasotzaile batek kodea injekta lezake eta firmwarearen baimenik gabeko aldaketa eta zerbitzuaren ukapena eragin litzake, Modbus protokoloa erabiltzean. Ahultasun horretarako CVE-2018-6816 identifikatzailea erreserbatu da.\nEzohikoak diren baldintzen egiaztapen desegokiaren bidez, erasotzaile batek zerbitzuaren ukapena eragin lezake Modbus bilbe bereziak bidaliz kontrolatzailera. Ahultasun horretarako CVE-2018-6819 identifikatzailea erreserbatu da.\nGainerako ahultasunetarako erabilitako identifikatzaileak honako hauek dira: CVE-2018-7851, CVE-2018-7834, CVE-2018-6812 eta CVE-2018-6821.


ISOLAMENDU NATURALA | Egur berri | Menuiserie | Isolation | Aménagement\nDesberdintasuna egiten duten isolagailuak!\nEgur Berri merkatuari adi egoten baita, bere baloreekin bat eginez, BIOFIB markako isolagailuekin lan egiten du nagusiki, haien ekaiak naturalak, biomasatik jalgiak, eta frantses jatorrizkoak direla eta.\nIsolamendu sendo eta errespetutsu baten bermea.\nIsolagailu on batek hotzaz babestuko zaitu.\nHorrela, adibidez, neguan berotutako etxe baten berotasun galera murriztuko du, funtsezko etekin bat sortuz.\nZure etxebizitzaren kostu ekologikoa ere handiki ttipituko du, lurrerako galerak murriztuko eta elektrizitate gutiago gastatzeko bidea emanen.\nAzkenik, zuretzat, denboran irauten duen isolagailu sendo baten eraginkortasuna baliatzen duen etxebizitza baten bermea izaten da.\nEgur Berrik hitzematen du!\nIsolamendu higrotermiko naturala\nEtxe batean, inguruko higrometriaren kudeaketa ere oso garrantzitsua da, aire idorregi ala hezeegi kaltegarri baita zure osasunerako, baita etxebizitzaren osasunerako ere (kondentsazioa, azken ukituen eta isolagailuaren eraginkortasunen andeatzea).\nHorregatik zure bizilekua ongi isolatzea garrantzitsua da.\nKalamu eta liho zuntzezko isolagailu naturala erabiltzeak inguruko higrometria doitzea ahalbidetzen du, zure bizi-gelak naturalki klimatizatuz.\nEkai natural horiek gainerateko hezetasuna xurgatzen dute eta berriz botatzen giroa idorregi delarik.\nHorrela, zure etxe barnea gutiago berotzen duzu eta diru gutiago gastatzen.\nErosotasun akustikoa, edo isolamendu akustikoa\nHarrabotsa gure bizitzaren parte izaten da osoki, zure etxean zirelarik jasan behar ez duzun heinean.\nIsolamendu akustikoak barne edo kanpoko harrabotsa zure bizilekutik apaltzea edo kanporatzea ahalbidetzen du.\nParetetan, trenkadetan eta soailuetan aplika daiteke.\nZuretzat, etxebizitza ongi isolatu baten erosotasuna eta lasaitasuna.\nUdako erosotasuna: desfasea\nHotzaz babesteaz bestalde, isolamendu on batek udako gainberotze arriskuak ere baztertu behar ditu, berotasuna etxetik kanpo utziz.\nHorrela, desfase termikoak, berotasuna gordeko duen inertzia termiko baten bidez, kaloria jarioen kudeaketa ahalbidetzen du urtaro beroan.\nHorregatik, zure etxea ahalmen termiko handia duten isolagailuekin babestea gomendatua da.\nHorretarako, isolagailu naturalek haien eginkizuna behar den bezala betetzen dute, bana beste 1700 - 2300 joule-ko masa-ahalmena baitute, hots isolagailu tradizional bat baino bi aldiz gehiago, oso eraginkorrak bihurtuz.\nZuretzat, etxebizitzaren freskotasuna udaren muinean.\nBizi osorako isolamendu eraginkorra\nKalamu eta liho zuntzezko isolagailu naturalak Frantzian eginak dira eta organismo ofizialek egiaztatu dituzte.\nProzesu industrial berritzaile batetik jalgiak dira, denboran iraunkorrak egotea bermatzen duena, lehertze eta zapaldurarik gabe.\nDuten erresistentzia, sendotasuna eta egitura aldaezinarengatik oso preziatuak dira.\nErrexki eta laster ezartzen dira, eta zureriaren itxurarekin bat egiten dute.\nZuretzat, ekai natural, sendo eta eraginkorrez isolatutako etxe bat ukaiteko abantaila izaten da, zure energia-eraginaren murrizketarekin eta erosotasunarekin batera.\nPipien eta xinaurri zurien kontrako babesa\nZailki kanpora daitezkeen marmutxa kaltegarrien beldurra baldin baduzu, hala nola pipiak edo xinaurri zuriak, kalamu eta liho zuntzezko isolamendu naturala zuretzat egina da.\nAlabaina, ekai natural horiek ez baitute proteina mikorik, marmutxa ttipiak ezin dira isolagailu horien muinean bizi eta garatu.\nEtxe osasuntsu baten aldeko oztopo gehigarri bat da.\nAlergenoa ez den etxebizitza sendoa\nProposatzen dizkizugun produktuak osatzen dituzten landare zuntzak %100ean naturalak dira, neholako alergenorik eta KOL isuririk gabe (konposatu organiko lurrunkorrak, formaldehidoa bezala).\nKalamua eta lihoa, ekai berriztagarriak\nLaborariei anitz gustatzen zaizkie lihoa eta kalamua, landaketa horiek lurren berriztatzean parte hartzen baitute, lurrari balioa emanez. Haien bizi ziklo oso motzak (guti gorabehera lauzpabost hilabetekoak) hazte laster bat ahalbidetzen du, ingurumena kaltetu gabe.\nProposatzen dizugun produktu hautaketa biziki zabala da eta isolamendu mota guziak ordezka ditzake:\nTeilatupe galdua nahas-mahas edo hedatzekoa\nZola eta soailua, barneko trenkada\nTronadura edo zola\nEgur Berrik zure egitasmo guzientzat aterabide bat proposatzen dizu.\nEgin ditugun isolamendu naturalak\nIsolamendu naturala Bidarten\nArroka-ilezko isolamendua Bidarten\nTeilatupe galduaren isolamendu naturala Ahurtin


Kirol nahikoa egiten duzu osasuntsu egoteko?\nKirol nahikoa egiten duzu osasuntsu…\nBiztanleen % 77,2 ez da behar bezain aktiboa …\n…Osasun Inkesta Nazionalaren arabera, eta jarduera fisikorik eza da Espainian heriotza eragiten duten eta prebeni daitekeen faktoreetan laugarrena.\nJarduerarik eza horrek adin guztiei eragiten die; beraz, honako gomendio hauek eman dira, bizitza-estilo osasungarria lortzeko:\nOraindik ibiltzen ikasi ez duten haurrak\nAulki, gurdi edo kulunka-aulkietan jesarrita edo lotuta\nematen duten denbora murriztea:\ngehienez ordubete jarraian\nEgunean zenbait aldiz jarduera fisikoa egin dezaten sustatzea,\ninguru seguruetan, bereziki lurrean egindako jolasen bidez edo\ngainbegiratutako jarduerekin uretan\nBi urtetik beherakoentzat gomendatzen da saihestea denbora luzea\nematea telebistaren, ordenagailuaren, telefono mugikorren\neta abarren aurrean\nIbiltzen ikasi duten haurrak\nSustatzea egunean gutxienez 3 ordu aktibo izatea. Denbora hori egun guztian banatu behar da, eta era guztietako jarduera fisikoa egin daitezke:\nJarduera egituratuak eta jolas librea\nEtxean nahiz etxetik kanpo\nEdozein intentsitate mailakoak. Haurrak hazten diren heinean, arian-arian areagotu behar da jardueraren intentsitatea\nKomeni da gehienez ordubete ematea jarraian, esna daudenean, jarrera sedentarioetan: aulki, gurdi edo kulunka-aulkietan jarrita edo lotuta egotea, edo telebista ikusten, etab.\n5 eta 17 urte bitartean\nEgunean gutxienez ordu bateko jarduera fisikoa, moderatutik eta indartsura. 60 minutu horietara heltzeko, egun osoan egindako tarte laburragoak ere erabil daitezke\nAstean gutxienez 3 egunez, hauek egitea:\nintentsitate indartsuko jarduerak\nmuskuluak indartzeko eta hezur-masa\nhobetzeko jarduerak, muskulu\nsorta handiak biltzen\nTelebistaren edo bestelako pantailen (mugikorrak, bideo-jokoak, ordenagailuak, etab.) aurreko denbora mugatzea, olgeta-xedeetarako: egunean gehienez ere, 2 ordu\nAhal denean, garraio aktiboa sustatzea, bidearen\nzati bat gutxienez oinez edo bizikletaz eginda\nJarduera fisiko honen onurak\nEgoera fisikoa, bihotz-biriketako funtzioa, muskuluen indarra eta hezur-masa hobetzen ditu; gainera, murriztu egiten du gorputzeko gantza eta lagungarri da pisu osasungarria mantentzeko\nOsasun mentala hobetzen du: autoestimua hobetzen du, antsietatearen eta depresioaren sintomak murrizten ditu, eta estresa arintzen du\nGizarteratzeko eta abileziak ikasteko aukerak ematen ditu\nKontzentrazioa areagotzen du, eta hori lagungarri da emaitza akademiko hobeak lortzeko\nHazkuntza eta garapen osasungarria errazten du\nMugimendu-abileziak, jarrera eta oreka hobetzen ditu\nTxikitu egiten ditu helduarora heltzean hipertentsioa, 2. motako diabetesa, kolesterol altua, obesitatea edo osteoporosia izateko aukerak\nJarduera fisiko moderatua 150 minutuz, edo jarduera indartsua 75 minutuz; bestela, jarduera moderatu eta indartsu baliokidea konbinatu. Ahal deneana, aste guztian zehar banatu\nGomendatutako jarduera fisikoa egiteko, aldi laburragoak gehi daitezke. Aldi horietako bakoitza 10 minutukoa izango da gutxienez\nGainera, astean 2 aldiz, gutxienez:\nMuskuluak indartzeko eta hezur-masa hobetzeko jarduerak, muskulu sorta handiak biltzen dituztenak. Gomendatzen da muskulu sorta bakoitzeko 8-12 errepikapen artean egitea\nEta malgutasuna hobetzeko jarduerak\nAstean gutxienez hiru egunetan:\nOreka hobetzeko jarduerak. Gomendatzen da apurka-apurka hastea eta zailtasuna arian-arian areagotzea\nMuskuluak indartzeko jarduerak, arian-arian egindakoak eta pertsona bakoitzaren egoerara egokitutakoak\n2 ordu jarraitutik gorako aldi sedentario luzeak murriztea. Orduan edo bi orduan behin atsedenaldi aktiboak egin behar dira, luzapen-saio laburrekin edo\npaseo labur ba emanda\nGarraio aktiboa sustatzea (oinez, bizikletaz…)\nPantailako denbora mugatzea (telebista, tabletak, kontsolak,\ntelefonoak edo ordenagailuak)\n65 urtetik gorakoei eragiten dien onurak\n¿Qué beneficios aporta a los mayores de 65 años seguir todos estos consejos?\nLagungarri da arintasun fisikoa lortzeko: muskuluak indartzen ditu, ahalmen funtzionala betetzen du eta jausteko arriskua murrizten du. Halaber, hezur-masaren galera eragozten du (osteoporosia)\nHobetu egiten du buruaren ongizatea, murriztu egiten ditu antsietatearen eta estresaren sintomak, loa hobetzen du eta depresio-arriskua murrizten du. Gainera, gorputzaren beraren inguruko ongizate- eta asebetetze-pertzepzioa areagotzen du\nGizarte-ongizatea hobetzen du. Soziabilitatea sustatzen du, eta autonomia eta gizarte-integrazioa areagotzen du, bereziki ezintasuna duten pertsonen artean\nLagungarri da bizi-kalitate onaz gozatzeko\nLagungarri da pisu egokia izateko eta murriztu egiten du obesitatea izateko arriskua\nMurriztu egiten du gaixotasun batzuk pairatzeko arriskua: – 2. motako diabetesa.- Gaixotasun kardiobaskularrak.- Arterietako hipertentsioa.- Bularreko edo koloneko minbizia.- Hiperkolesterolemia (kolesterol-tasa handia)\nAreagotu egiten du kolesterol “ona” (HDL) eta murriztu egiten du “txarra” (LDL)\nHobetu egiten du gaixotasun kroniko batzuen bilakaera: diabetesa (gainera, lagungarri da azukre-mailak kontrolatzeko jada diabetesa dutenen artean), hipertentsioa, hiperkolesterolemia edo obesitatea, agertu ondoren\nHaurdunaldian eta erditu ondoren\nOsasun-arazorik edo arazo obstetrikorik ez badago, haurdunaldirako eta erditze ondoko egoerarako aholkuak, oro har, herritarrei emandako berberak dira. Nolanahi ere den, ez da gomendatzen:\nDenbora asko ematea ahoz gora etzanda, kirola egiten, lehenengo hiruhilekoaren ondoren\nUrpekaritzan aritzea; izan ere, fetuak deskonpresio-sindromea izateko arriskua areagotzen du\nSaihestea jausteko arriskua dakarten edo sabelaldean kolpeak hartzea eragin dezaketen jardueretan aritzea: zaldian ibiltzea, mendiko eskia, erraketa-kirol biziak, futbola, saskibaloia edo bestelako ukipen-kirolak.\nKomeni da denbora askorik ez ematea zutunik eta mugitu gabe\nErditu ondoren, jarduera fisikoa berreskura daiteke, arian-arian, fisikoaren eta osasunaren ikuspegietatik segurua denetik aurrera. Pertsonaren eta erditze-motaren arabera, aldatu egingo da jarduera hasteko sasoia eta jardueraren intentsitatea.\nKomeni da ariketak egitea zoru pelbikoko muskuluak indartzeko, emakumearen bizitzako edozein arotan. Haurdunaldia baino lehen, bitartean eta ondoren egin behar da, gernuaren inkontinentzia prebenitzeko eta tratatzeko.\nEdoskitze-aroko intentsitate moderatuko jarduera fisikoak ez die eragiten ez esnearen kopuruari edo osaerari, ez bularreko haurraren hazkundeari.\nRecomendaciones sobre Actividad Física, Sedentarismo y Tiempo de pantalla – MSSSI\nPreviousPrevious post:EBko nekazaritza-ustiategien % 97 familiako nekazaritzakoak diraNextNext post:Plagiziden hondakinak elikagaietan: Europako datuak


Zerbitzu pribatu duinak aldarrikatu ditu LABek - Nafarroa - euskalerriairratia.eus\nZerbitzu pribatu duinak aldarrikatu ditu LABek\nEuskalerria Irratia 2020-06-24 13:23\nLAB sindikatuko Zerbitzu Pribatuen Federazioko delegatuak batzarrean bildu dira gaur Iruñeko Burguen Plazan, Covid-19aren krisiak sektore horretan nola eragin duen aztertzeko. Krisiaren eraginez “kaltetuenak” izan direla salatu dute ondoren manifestazioan.\n“Ez dira komunikabideetan agertu, ez da txalorik izan haiendako, baina pandemiaren aurpegi gogorrenetako bat pairatu behar izan dute”, adierazi du LAB sindikatuak. Zerbitzu pribatuen sektoreko langileek “oso egoera gogorrak” bizi izan dituztela salatu dute manfestazio baten bidez.\nPandemia iritsi aurretik lan prekarietatea jasaten zuen sektorea dela gogoratu du sindikatuak, eta krisiak egoera laztu duela: “Gauza bat argi gelditu da: guztiz prekarizatuta dauden sektoreak ixteak, ABEEEen formularen bidez, bermatzen duena ez da enplegua, pobrezia betikotzea baizik”.


Industrializazioak ireki bidea | Kultura | Berria\nArtearen lekuak. Arte Bideak galeria\nIndustrializazioak ireki bidea\nZiburuko Arte Bideak galeria xumeak artista garaikide «zinez handiak» erakusten ditu. Euskal Herriak pairatzen duen «muga kulturala» gainditu nahi du.\nGalerian Joxan Izaren erakusketa ikusgai da. Pierre Bidegain galerista ageri da atearen islan. GUILLAUME FAUVEAU Tamaina handiagoan ikusi\n2021eko irailak 2 - Ziburu\nZiburuko (Lapurdi) udako giro hastialari ihesbidea eskaintzen dio Arte Bideak galeriak. Hiriko bi karrikañoren juntan, itsasotik ehun metrora, uharte izpirituala. Espanturik gabeko galeriak artista garaikide entzutetsuei egiten die batzarri.\nJose Luis Zumeta zenaren lan gehienen tamainako bi obra sartuko lirateke gehienez ere. Horregatik, artistak galeriarako espresuki sortu zituen usaiaz kanpoko izari ttipiko lanak: «Hamabost egunean egin zituen. Hunkigarria izan zen, orduan baitzen zendu», oroitu da Pierre Bidegain Arte Bideak galeriako jabeetako batek. Dudak gainditurik, erakusketa muntatu zuten familiak hartara akuilaturik.\nUneotan, Joxan Iza artistaren Ametsen egiturak erakusketa da ikusgai: lanek badute ordenaren eta desordenaren arteko joko bat, irudi geometrikoekin jolastuz. Ongi so eginez gero, muga gabeko detailez josiak dira, collageen bidez materialen uztarketa harmonikoa kausituz. Abstraktuari figuratiboa bilatu nahi bazaio, irudimenak hiriak ediren ditzake.\nGaleriaren ildo editoriala argiki marraztu du Bidegainek: euskal arte garaikidea hautatu dute, ohartu baitira Iparraldekoek ez dituztela Hegoaldekoak ezagutzen. Hor baita «muga kultural bat»: «Hegoaldean artista izugarri handiak badira, eta badute kultura azkarra. Darabilten zurak, burdinak, suak eta pigmentuek erakusten dute zinez urrunetik datozela. Industrializazioak ekarri du kulturaren garapena, zientzia eta artea une berean egin baitira. Borroka politikoak eta euskararen aldekoak ere artearen garapena ekarri dute. Artearen bidez erresistentzia egin da 1930az geroztik». Bertzeak bertze, Oteiza, Txillida eta Mendiburu ditu gogoan. Iparraldeko artea hainbertze ez garatzearen zergatiaz hausnartu du Bidegainek: duela mende eta erdi bainu opor lekua bilakatua dutela, eta baserrialdea izatea.\nGaleriaren kokapenaren abantailaz ere mintzatu da: «Donibane Lohizunetik bereiz da, han blokatuak gelditu dira 1930. eta 1970. urte bitarteko artean: Ramiro Arrue, Louis Floutier... Guk garaikidea hautatu dugu: Jose Zugastiren armadurak, bizikletak, armak... Eibarko burdinan murgildurik hazi baita. Ricardo Ugartek bere Pasaiako haurtzaroa ilkitzen du eskulturetan, harrigarria da egiten duena; itsasotik ateratzen du branka. Marta Cardenasen Sua eta gorputza, so egizu, sarkofagoa dirudi, egin zuelarik ez baitzen ongi. Liburuxka bateko obrak erakutsi eta oro saldu dugu. Mari Jose Rekalderen brontze tindatua ikaragarria da, poesiaz eta bizipozez betea, hauta zinez». Gonzalo Etxebarriaren erakusketaz ere oroitu da Bidegain, Debussy obra murruan zintzilikatua zela: «Baditu jarraitzaileak Euskal Herri osoan, alabaderekoa da». Koldobika Jauregiren sorkuntza ere zinez laket duela azpimarratu du.\nHoriek oro Arte Bideak galeriatik iraganak dira. Arteari mapa nazionala diseinatzen dio: kasu emanez Euskal Herri osotik jin daitezen, Marie Christine Etxeberri, Baionatik, adibidez.\n2018an zabaldu zuen galeria Pierre Bidegainek, Anne Marie Bidegain bikotekidearekin batera. Galeria haiena bada ere, proiektuak zortzi hanka ditu: Ines eta Mixel Jauregiberrik «zuzendari artistiko» lanak egiten dituzte, programatzen laguntzen baitituzte. Irekiz geroztik, urtero lau erakusketa muntatu dituzte, artista bederari zazpi aste osoki eskainiz eta 15-20 sorkuntza erakutsiz.\nArtistekiko harremanari berebiziko garrantzia ematen diote jabeek, horregatik erakusketa bakoitzak bere errituala eskatzen du. Hautatu duten artistarekin harremanetan jartzen dira erakusketa baino urte bat aitzin gutienik: «Jendea loriatzen da hemen erakusteko. Konfiantza dute gugan; hori ederra da, galeristarengan konfiantza ukaitea. Aldiro etxean apairu on bat prestatzen dugu eta lagunak bilakatu gara. Maite dute maitatuak sentitzea, denok bezala!», erran du satisfos. Apairua baino lehenago, artistarengana doaz, bere atelierrerat, obren sorlekuan hautatzeko zeintzuk dituzten Zibururatuko.\nPasioz bizi du galeristaren lana Bidegainek. Etxean ehun bat obra dituela salatu du; 18 urte zituelarik erosi zuen lehena. Alta, gustua aldatzen ari zaio, pintura tradizionalak baititu gehienbat: «Artista garaikide hauek guztiak ezagutzeak eragiten dit. Jendeari izpirituak irekitzen dizkio, denboraz hausnarketa bultzatzen, gaur egun gertatzen ari denaz. Artistak, orokorrean, aitzindariak dira eta norberaren etxean edertasunez inguraturik bizitzea ederra da».\nAhoz ahokoaren bidez galeriak «sekulako» arrakasta duela bota du, bildumagileek baitakite non atzeman ditzaketen «kalitatezko» obrak. Ziburuko Arte Bideak «erreferentziazkoa» bilakatua da, beraz.\nParadoxikoa dirudi: gustuak hain diren subjektiboak, nola da posible artista handiak kategorizatzea? Zerk du erabakitzen artista bat ona den ala ez? Bidegainek eman du errefera: «Gizabanako bakoitzak sentitzen eta ikusten duenaren arabera da. Obrak zerbait piz lezake norberaren baitan, eta askori eragiten badie, hori da artista handia izanen. Arte unibertsala zein den badaki bildumagile batek».\nBidegainek ez du galeria bizibide, erretreta hartu baitzuen duela urte zenbait. Hartara, artistei ez die sekula deus kobratzen, non ez den salduriko obren ehuneko ttipia, galeriaren gastuak estaltzeko: «Bertze galerietan baino gehiago ematen diogu artistari, eroso egon dadin. Artista bizia aski zaila denez, erraztu nahi diegu, merezi dute».\nGaleria ez da ohiko denda, ezberdintasuna markatu du Bidegainek: «Artea bertze zerbait da, ongi sentiarazten du bera bezala pentsa daitekeela jakiteak». Baina ez da ere erakusketa «huts» bat. Dolu du Bidegainek, zenbaitetan jende gehiago sartzea nahiko lukeelako.\nUdaren hondarrera buruz, irailaren 10ean estreinatuko dute Juan Gorriti eskultorearen erakusketa, urriaren 31ra arte.\nARTE BIDEAK GALERIA\nIrekiera urtea. 2018.\nLekua. 2, Pocalette, Ziburu.


Pasaia Itsas Festibala 2020 Portugalen aurkeztu da - Berria - Pasaia\nPasaia Itsas Festibala 2020 Portugalen aurkeztu da\nAurkezpena martxoaren 7an izan zen\nPortugalgo Moita herriak Pasaia Itsas Festibalaren aurkezpen ekitaldia antolatu du. Izan ere, Portugal da jaialdiaren bigarren edizioko ohorezko gonbidatua.\nAurkezpena martxoaren 7an izan da, Moitako udalerri portugesean, eta hara bertaratu dira 2020ko Itsas Festibalaren antolakuntza taldearen ordezkariak. Ekitaldian parte hartu dute Izaskun Gómez Pasaiako alkateak eta Xabier Agote Pasaia Itsas Festibalaren zuzendariak; baita herri portugesaren alkate eta ordezkari den Rui Garcíak ere. Bisita aprobetxatuz, lankidetza akordio bat sinatu da Moitako Udalaren eta Pasaiako Itsas Festibalaren artean, non Portugal festibalaren ohorezko gonbidatua izatea adosten den.\nItsas ondarea zaindu eta balioan jartzearen garrantzia aldarrikatu nahi du jaialdiak, Pasaiak itsas industriako gune historiko garrantzitsu gisa dituen ezaugarriak eta itsas kulturen arteko harremanak ezartzearen garrantzia.\nMoitako zonaldeko 6 bat ontzik ordezkatuko dute herrialde gonbidatua, horrez gain, Portugaleko itsas kulturarekin zerikusia duten ekitaldiak antolatuko diren espazio bat ere izango dute: fadoak, dantzak, gastronomia ekitaldiak, etab. Pasaian izango da Portugalgo ordezkaritza bat, ordezkari publikoz eta tripulazioz osatua.\nPortugal itsasoarekiko lotura duen historia eta tradizio handiko herrialdea da; Pasaian hurrengo maiatzaren 28tik ekainaren 1a bitartean ikusi ahal izango dugu hori.


'Bullyingaren mugak gainditzen' jardunaldiak egingo dituzte azaroaren 24an - Urola Kostako Hitza : Urola Kostako Hitza\nUEUk eta Azpeitiko Udalak Bullyingaren mugak gainditzen jardunaldiak antolatu dituzte azaroaren 24arako, familiei, irakasleei, gizarte-langileei, hezitzailee eta gaian interesa duen edonori zuzenduta. Topaketen helburuak honako hauek dira: bullyingaren eta ziberbullyingaren mugak zehaztea, horiei aurre egiteko esku-hartzeak ezagutzea, telefono mugikorren eragina aztertzea bullyinga edo ziberjazarpena gertatzen den kasuetan eta genero indarkeriaren eta bullying–ziberbullyingaren artean egon daitekeen harremana aztertzea. Jardunaldiak Sanagustin kulturgunean egingo dituzte, 09:00etatik 17:30era bitartean. Topaketek irauten duen bitartean, hiru eratako ekintzak egingo dituzte. Hitzaldiak, galdera-erantzunetarako tartearekin; mahai-inguruak, iritzi eta kontakizunak trukatzeko aukerarekin; eta tailerrak, parte-hartzaileen intereseko arloan sakontzeko aukera eskainiko dutenak. Izen-ematea, zabalik Jardunaldietan parte hartzeko ezinbestekoa da aurrez izena ematea, eta dagoeneko zabaldu dute horretarako epea. UEUren webgunean egin behar da izen-ematea, azaroaren 17a baino lehen. Matrikula 20 euro ordaindu beharko dute helduek. Ikasleek, langabetuek eta erretiratuek, berriz, 15,00 euro eta UEUren bazkide direnek 15,00 euro. Egun horretarako prestatu duten egitaraua osorik, hemen: 09:00: Harrera eta dokumentazio-banaketa. 9:00-9:30: Hasierako ekitaldia: Eneko Etxeberria, Azpeitiko alkatea; Iñaki Alegria, UEUko zuzendaria; Eli Moreno, jardunaldiaren koordinatzailea. 9:30-10:30: Bullyinga: zer da eta zer aldagairekin erlazionatzen da? Izaskun Orue Psikologian doktorea eta Deustuko Unibertsitateko irakaslea. 10:30-11:00: Atsedenaldia. 11:00-12:00 Hiritartasun digital arduratsua eta aktiboa nola sustatu haur eta nerabeen artean ▪ Urko Fernández. PantallasAmigas ekimenaren proiektu arduraduna. 12.00-13.45 Mahai-ingurua: Zeuk Esan (Eusko Jaurlaritzaren zerbitzua). Kepa Torrealdea, Psikologoa. Miren Isasi Familia; Maddi Imaz; Karmelo Etxegarai eskola publikoa; Ikasberri ikastola Kiva programa; Iraurgi ikastola Kristau eskola. Moderatzailea: Eli Moreno. 14:00-15:30: Bazkaltzeko tartea. 15:30-17:00 Aldibereko tailerrak: Ziberbullyinga eta genero eraikuntzak, hezkuntzan aztertu eta landu behar diren ezinbesteko erlazioak? Estibaliz Linaresen eskutik; Substantziarik gabeko menpekotasunak: zer dago mugikor baten atzean? Paula Jaureguik eskainita; Esku-hartze ekosistemikoa: gazteen bortizkeria egoerak eta bizikidetza hausturak nola kudeatu, Ana Orozcok (Gizagune) gidatuta; Bullyingari, aurrez-aurre, aurre eginez: noiz, nola eta nork zer egin? Izar Arregiren eskutik. 17:00-17:15 Ondorioak eta jardunaldiaren amaiera.


27809 - IRALE\nJakin nahi dut aukera hauen artean zein den zuzena:\n-Nork arraio apurtu du atea?\n-Nor arraiok apurtu du atea?\n-Nork arraiok apurtu du atea?\nJakin nahi duzu "Nork arraio apurtu du atea?", "Nor arraiok apurtu du atea?" eta "Nork arraiok apurtu du atea?" hiru formetatik zein den zuzena.\nAitortu beharrean gaude: lehen biak zuzenak dira, baina ez dakigu hirugarrena zuzena ote den. Saiatuko gara azaltzen gure erantzun halamoduzko hori.\n1) Bi kontu guztiz desberdinak dira zeintzuk erabiltzen dituzten hiztun normalek, eta beste bat zer forma den zuzena. Esan nahi dugu: zuzena da (hizkuntza akademiak ezarri duen) arau baten araberakoa: esaterako,\n• “Ikusi zaitut kalean” orokorra esan beharrean, euskal hiztun (on) batzuek “Ikusi deutsut kalean” esaten dute, NOR-NORK saileko adizki batzuk galdu egin direlako euren herriko euskaran; jakina, erabilera hori ez da zuzena euskara estandarrerako.\n• Beste euskaldun askok “Ez zaio gustatzen mendietaz hitz egitea” esaten dute, baina Euskaltzaindiak, deklinabidea arautu behar izan zuenean, erabaki zuen pluralerako marka ‘-ez’ izango zela ZERTAZ kasuan, euskara batuan; beraz, “ez zaio gustatzen mendiez hitz egitea” da erabilera zuzena.\nGramatika liburu ofizialetan arakatu dugu, eta ez dugu ezer topatu kontu honen gainean. Baina, behin hala, unibertsitateko irakasle batek galdera bertsua egin zuen EHUko kontsulta zerbitzuan, eta erantzun zioten: “Bi egiturak dira onargarriak, nork arraio eta nor arraiok”. Badakigu, gainera, Euskaltzaindiaren Gramatika Batzordeak biak ematen dituela ontzat, kontsulta horretako fitxan ageri denez. Baina hirugarren aukerarekin daukagu zalantza.\nBeraz, Euskaltzaindira bideratuko dugu azken puntu hori, ea zer dioten; eta berehala osatuko dugu erantzun hau. Luze joan liteke, baina…\n2) Baina, kontsultatu dizkiguzun formetatik, zein erabiltzen dituzte gehienbat euskaldun normalek? Horrelakoak erantzuteko, bi iturritara jotzen dugu gehienbat: Euskaltzaindiaren hiztegi historikora (Orotariko Euskal Hiztegia), hitz bakoitzaren pean historian hartu dituen adiera guztiak eta adibide ugari eskaintzen dizkigulako; eta 2000. urtetik aurrera argitaratu diren Berria eta Herria agerkariak eta ehunka liburu aukeratu biltzen dituen Ereduzko Prosa Gaur corpusera; gainera, oso eroso egiten zaigu gaur egun bertan bilatzea, bi-biak daudelarik Euskalbar Mozilla Firefox nabigatzailerako tresna barran. Halaxe egin dugu, eta hona gure bilaketaren emaitzak:\nØ NORK kasurako:\n• Ereduzko Prosa Gaur corpusean, parekatuta daude lehen bi formak, eta gutxiagotan agertzen da hirugarrena:\na. Nork arraio (zerk arraio, nork demontre, nork demonio…): 8 agerraldi.\nb. Nor arraiok (zer arraiok, nor demontrek, nor demoniok…): 8 agerraldi.\nc. Nork arraiok (zerk arraiok, nork demontrek, nork demoniok…): 2 agerraldi.\n• Ibon Sarasola euskaltzainaren Euskal Hiztegian (eta, orain, baita Euskaltzaindiaren Hiztegian ere), bitxia bada ere, “Nork arraiok izenpetu du hori?”.\n• Zubiritarren Euskal Gramatika Osoan, berriz, “Nor arraiok esan du txorakeria hori?” adibidea ageri da, eta espresuki adierazten da nork arraiok forma gaitzestekoa dela.\nØ Beste kasuetarako, honelakoak topatu ditugu (jakina: zer arraio, nor arraio, nola/zelan arraio, noiz arraio… forma bakarra hartu dezakete, eta oso-oso ugariak dira) orain arte aipatu dizkizugun iturrietan (gehienbat, Ereduzko Prosa Gaur):\nHoriez gain, bestelako iturrietan honakoak ere aurkitu ditugu: nor arraiorekin, norekin arraio, non arraiotik, zertaz arraio, zertara arraio, zertarako arraio…\n3) Dokumentu erantsi gisa doazkizu zenbait adibide (NORK kasurako), pazientzia apur batekin irakurri ditzazun, nahi izanez gero. Bistan denez, gutxiago erabiltzen da nork arraiok (eta parekoak).\nBaina kontuz!: ez dira nolanahiko idazleak egitura hori erabili dutenak.\na) Ibon Sarasola euskaltzain osoa da, eta Euskaltzaindiak bere egin du Ibonen adibidea argitaratu berri duen hiztegian sartzeko.\nb) Kasu bat nabarmentzearren: “Nork demontrek egin zuen, orduan, Heriorena?” corpusean aurkitu duguna gure idazle kanoniko batena da: Anjel Lertxundirena, hain zuzen ere. Besteak Fernando Rey, Karlos Linazasoro eta Hasier Etxeberriarenak dira.\nc) Bada, gainera, A. Egañaren bertso bat sarean, hau dioena: “Tonbolan edo non arraiotan / lortu huen hik txapela”.\nd) Gainera, badakigu kasu marka bi elementuetan jartzearena bizi-bizirik dagoela zenbait hizkeratan.\nHorregatik guztiagatik, nekez eman dezakegu gaitzestekotzat nork arraiok egitura, Euskaltzaindiak kontrakoa ez badiosku, behinik behin.


Aizu! AEKren aldizkaria - Euskara, hezkuntza sistemako lanketa gai\nPasa den hilean, bi gertakari ezagutu ditugu euskarak hezkuntza sisteman izan behar duen trataeraren inguruan. Batetik, Euskal Autonomia Erkidegoan, hezkuntzako eragile nagusiek, euskalgintzak eta gehiengo sindikalak Euskaraz hezi, berdintasunean hazi adierazpena adostu dute. Euskal Eskola Publikoaren oraingo legea aldatzeko prozedura abian denez, hau eskatu dute: “Hezkuntza hitzarmenean berariaz jasotzeko hurrengo legeak ereduen sistema baztertzailea gainditu, eta ikasle guztiei euskara gaitasun egokia bermatuko dien eredu orokortua ezarriko duela, hori delako aukerarik justuena eta berdinzaleena”. Bestetik, Frantziako Gobernuak “hizkuntza gutxituen murgiltze irakaskuntza posible” dela dioen zirkularra argitaratu du, betiere frantsesaren eta hizkuntza gutxituaren maila bereko ezagutza bermatzekotan. Euskararen Erakunde Publikoak, segurtasun juridikoa zaintzeko adi egon beharko dela aipatuta ere, “biziki berri ona” dela adierazi du. Aurrerapausoak ikusiko ote ditugu urte hasi berrian?


2010ean, bero-kolpeek eragindako 15 heriotza jakinarazi ziren. | Consumer\nArrazoi horrek eragindako heriotza gehienak biktimek kirola egiten zutelako edo eguneko erdiko orduetan kanpoan lan egiten zutelako gertatu ziren.\nAutonomia-erkidegoetako osasun-zerbitzuek Osasun eta Gizarte Politika Ministerioari jakinarazi zioten 2010eko udan hamabost heriotza izan zirela (hamar gizon, lau emakume eta haur bat), bero-kolpeei egotz dakizkiekeenak. Leire Pajin Osasun Saileko titularrak gogorarazi du, “Gehiegizko tenperaturek osasunean dituzten ondorioen prebentzio jardueren plan nazionala” aurkeztu zuenean, udaren hasieran jarri zen abian. Programaren helburua da beroak herritarren osasunean dituen ondorio negatiboak prebenitzea eta murriztea, bereziki talde ahulenenak: zaharrak, haurrak, gaixo kronikoak edo aire zabaleko langileak.\nBero-kolpeek eragindako heriotzetatik, %47 biktimak kirola egiten ari zirelako edo eguneko erdiko orduetan kanpoan lan egiten zutelako gertatu ziren. Gainerako bero-kolpe hilgarriek zerikusia izan zuten egoera txarrean zeuden sendagaiak edo elikagaiak kontsumitzearekin (% 20), arrisku handiagoko adinekin (% 20) edo aldez aurreko patologiaren bat izatearekin (% 13).\nPlanean jasotako gomendioen helburua, “Beroari aurre egitea zure esku dago” lemapean aurkeztutakoena, hau da: “herritarrak kontzientziatzea aholku erraz batzuk betetzen badituzte udan izaten diren tenperatura altuen ondorio kaltegarriak saihets daitezkeela”, adierazi zuen Osasunak.\n“Gehiegizko tenperaturek osasunean dituzten ondorioen prebentzio jardueren plan nazionala” 2004an hasi zen aplikatzen ekainaren 1ean, eta irailaren 15era arte egongo da aktibo. Gainera, Osasun Sailak harpidetza-sistema bat jarri du abian bere web orriaren bidez, posta elektronikoan eta sakelako telefonoan probintziako tenperaturen iragarpena eta arrisku-maila jasotzeko. 2010ean, 1.100 harpidetza-eskaera kudeatu ziren.\nGehiegizko beroak haurrengan, adinekoengan, patologia kronikoak dituzten pazienteengan eta aire zabalean lan egiten edo ahaleginak egiten dituzten pertsonengan sor ditzakeen kalteak murrizteko aholkuetako batzuk hauek dira:\n– Ura edo likidoak maiz edatea, egarri sentitzen ez bada ere, eta egiten den jarduera fisikoarekin zerikusirik ez badu.\n– Ez gehiegi erabili kafeina edo azukre asko duten likidoak, gorputzeko likido gehiago galtzen baitute. Alkohola ere saihestu.\n– Arreta berezia jarri haurtxoei, haur txikiei, zaharrei eta beroaren eta deshidratazioaren ondorioz larriagotu daitezkeen gaixotasunak dituzten pertsonei, hala nola bihotzeko gaixotasunak.\n– Ahalik eta denbora gehien egon leku freskoetan, itzaletan edo klimatizatuetan. Freskatu behar den bakoitzean.\n– Ahalegin fisikoak murriztea bero handieneko orduetan (12:00etatik 17:00etara). Ordu hauetan aire zabaleko kirolik ez egitea.\n– Arropa argia, arina, lasaia eta transpiratzen uzten duena erabili.\n– Ez utzi inor ibilgailu itxi eta aparkatuan (bereziki, haurrak, zaharrak edo gaixo kronikoak).\n– Ordu bat baino gehiago irauten duten eta tenperatura altuekin zerikusia duten sintomak izanez gero, medikuari galdetu.\n– Botikak leku freskoan edukitzeak beroak haien konposizioa eta eragina alda ditzake.\n– Janari arinak egin, izerdiak galdutako gatzak (entsaladak, frutak, barazkiak, zukuak, etab.) aldatzen laguntzeko. ).\nahaleginak bero ondorio kaltegarriak tenperaturak uda


II. Munduko gerra eta ondorioak - Ahotsak.eus\nII. Munduko gerra eta ondorioak
II. Mundu Gerlan gizonek alde egin zuten, eta preso andana bat ere izan zen herrian. Ondoren, etxejabeek, beharrak eraginda, maizterrak kanporatu zituzten eta hauek ahal zuten lekura alde egin behar izan zuten. Etxe anitz hustu zen, biztanleria txipitu eta arrunt aldatu bizimoldea. Gehienak Donapaleu aldean berkokatu ziren.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ETR-002-011 kodeko bideoa nahi duzula aipatzea: ahotsak@ahotsak.eus\nII. Mundu Gerlan gizonek alde egin zuten, eta preso andana bat ere izan zen herrian. Ondoren, etxejabeek, beharrak eraginda, maizterrak kanporatu zituzten eta hauek ahal zuten lekura alde egin behar izan zuten. Etxe anitz hustu zen, biztanleria txipitu eta arrunt aldatu bizimoldea. Gehienak Donapaleu aldean berkokatu ziren.\n- Eta nolakoa izan zen hemen Munduko Gerla? Bigarren Mundu Gerla, hemen nolakoa izan zen?\n- E... Bigarren Gerla? Bo... Bazen...\n- Ba, ba, bazen andana bat, ba. Gizonak oro, gizonak oro joan zien e, ta emaztekin ein ahal zuten bezala. Preso egon dira andana handi bat e. Xuxen e... zonbat preso... bazen nik uste hamar bat, edo... herri ttipia da hemen e!\n- Eta preso, nik uste... ba hamar bat, edo... edo gehio. Hamabost bat ere [...]\n- Preso. Egon ziren e... bizpalau... bost urte.\n- Ba, ba, ba. Ta gio artian emazteek ein zuten, eta ahal bezala! Gerla denboran...\n- Ba, gero, gerla ondorena? Makurra?\n- Gero, gerla ondoan, hemen, izigarriko...\n- E... izigarriko... etxeak hustü dira.\n- Zeren eta baziren eta... etxeko jaunak, etxeko jaunak baziren, eta etxetiarrekin eta... etxetiarrak beste etxe [...] "les métayers"... ez da /ezta/... ez duzu /eztuzu/ konprenitzen nor dien horiek?\n- Badakit frantsesez zer den "les métayers".\n- Eta... etxeko jaun batek bazien bere etxea...\n- Eta geo bazitien lurrak, eta beste etxe batzu ere. Eta beste etxe haitan bazien familiak...\n- Lanian ari zienak lur haitan.\n- Eta beren eta... errebenioa, erdia emaiten etxeko jaunari.\n- Bai, bai, bai, bai, bai, bai, ulertzen dut. "Maizterrak" ez, edo...?\n- Bai, guk ere, hori...\n- ... antzerakoa.\n- Ordian, hori e... zen... gerla aintzinian hola zen. Eta gio, gerla ondotik, zeen eta etxeko jaun han... han... hendako 're, bizitzian neke [...] zen... Eta behar izan zituzten /zuzten/ e... ez zien sobera lanian ari ere [aiduru zien] etxetiarrek ekar zezaten beren zera. Bena nekezia jin zelaik, behar izan dituzte /duzte/ berek lurrak hartu, eta... errekolten egiteko, eta etxetiarrak [...] eta kanpoan ezarri dituzte /tuzte/. Ordian joan dira, eskuin, exker, e... langile, eta ahal zuten lekürat... Eta gisa hortan etxeak eta... etxeak hustu dira. Eta hor da... popülazionea 're ttipitu, eta haurrak e' ba ttipitu, zeen eta familia heitan beitzen gehienik haurrak, eta arrunt e... kanbiatu da herriain e... nola erranen dut? Potreta...\n- Ba, bizimoldea, "voilà".\n- Jo... pena da.\n- Ba, ba. Pena da, ba.\n- Eta joan ziren Bordelera, edo Pauera, edo...\n- Ez, ez! E... hemen... hemen Donapaleün... Donapaleün, "Donapaleü" "Saint-Palais".\n- Bon, koperativa monta... montatü zen ordian langiliak hartu zituzten /zuzten/ langiliak sartu zien horrat, bazen ere, usina ttipi bat bazien ordian, eta bazen e... "une usine"... eta kausüra egiteko usina ttipi bat bazen ere, oai hutsa da hua 're bana bon, lana hatzaman zuten hemen halere. Ez zien e... gazte zonbeit joan zien Parisea, bena haboxia, bestela gehienak hemen egon zien ba, kartierian hots.\nHiru urte Afrikan eta Errusiara boluntario joateko eskaintza\nEustaquiaren aita: gizon ona\nHerria bitan zatiturik\nIsaias Albistegi, lagun ona.\nAlemanek atzetik inguratu eta preso hartu


Arabella - Wikipedia, entziklopedia askea.\nArtikulu hau auzoari buruzkoa da; beste esanahietarako, ikus «Arabella (argipena)».\nArabella Bilboko auzoa da. Bilboko bigarren barrutian dago, Uribarriko barrutian alegia. Bilboko auzorik garaienetakoa da, itsas mailatik 250 metro inguruan kokatua, Artxanda mendiaren maldetan. Auzoak iparraldean Sondikako udalerriarekin egiten du muga, hegoaldean Otxarkoaga eta Txurdinagako auzoekin, eta mendebaldean Zurbarango auzoarekin.\nBilbobus zerbitzuaren hurrengo lineak auzotik igarotzen dira:\n22 Sarrikue - Atxuri 12 - 15 - 20 - 30'\n27 Arabella - Betolatza 15 - 30'\n62 San Mames - Arabella 20 - 30'\nZurbaranbarriko geltokiko Iturriondo plaza sarbidea.\nZurbaranbarriko geltokiak sarbidea du Iturriondo plaza inguruan, Arabellatik hurbilen dagoen metro geltokia izanik.\nOrriaren azken aldaketa: 27 iraila 2021, 07:29.


Getxok badu bere lehenengo “Tximeleten oasia” - Getxo - Hiruka.eus\nGetxok badu bere lehenengo “Tximeleten oasia”\nErredakzioa 2019-06-21 13:56\nGetxoko lehenengo "Tximeleten oasia" ipini dute Larrañazubiko Ingurumen Aretoko arboretumean. Lorategi-gunea da, tximeleta-populazioak laguntzeko prestatzen direnak (horien kopurua, erlea bezalako beste intsektu batzuekaz gertatzen den moduan, murriztuz baitoa urterik urtera, arrazoi desberdinengatik), baita bestelako polinizatzaileak ere.\nGetxoko Udaleko Ingurumen Arloa izan da ekimena gauzatu duena, Getxo-Leioa Oinarrizko Lanbide Heziketa Zentroko landa-lorezaintzako ikasleen laguntzagaz. Estatuan garatzen ari den proiektua da, Zerynthiak, tximeletak eta bizi diren tokiak ikertu, dibulgatu eta zaintzeko Elkarteak, eta SIECEk, Ekosistemak Ikertu eta Zaintzeko Iberiar Elkarteak, bultzatzen dutena. Egitasmoari esker, dagoeneko Oasi ugari dira penintsulan barrena banatuta daudenak; eta, aipatutako helburuaz gainera, hiritarren kontzientzia ere astindu gura du tximeleta-populazio murrizketaren arazoari eusteko.\nGetxo-Leioa ikastetxeko ikasleek eraiki duten Oasia bi baratze-alorretan dago banatuta (lurraren gainean lau angeluko bi sekzio dira), ondo bereizitakoak, bertako landare-espezieakaz hornituta daudenak: lehenengoan, tximeleta-beldarrentzat elikagai-iturri bakarra dien landareak ipini dira, imagoak –metamorfosi prozesua amaitutakoan helduarora iritsi den intsektua- errunaldi faserako erakartzen dituzten landareak direlako. Aldameneko baratze-alorrerako, berriz, loreztitan aberatsak diren landare mota askotarikoak aukeratu dira, tximeleta helduentzat.\nLanak amaitu ondoren, Zerynthia elkarteak identifikazio-zenbaki bat eman dio Ingurumen Aretoko Oasiari; ondorioz, espainiar Estatu osoko “Tximeleten oasia” sareko partaide bihurtu da.\nGainera, ingurumen ekipamendu horrek hiritarrei eskaintzen dien era askotako baliabideen barruan sartu da; eta zientziagaz lotutako hainbat jarduera egiteko agertoki ezin hobea izango da.


G. Martínez - Sábado, 11 de Agosto de 2018 - Actualizado a las 16:49h.\nDONOSTIA - Urte asko igaro dira 2003ko abuztuaren 11ean lehen abordaia antolatu zenetik. Aurten 16. edizioa ospatuko da eta, hainbeste urte pasa ondoren, esan daiteke ekintza honek donostiarren artean duen arrakasta izugarria dela. Donostiako Piratak helburu jakin batekin jaio ziren: Gipuzkoakohiriburuko festen agerpen herrikoi eta euskalduna berreskuratzea. Horregatik, inorri baimena eskatugabe kaian z e n b a i t kolektibo bildu ziren eta Donostia lehen aldiz abordatu zuten desobedientzia,umorea eta partehartzea iparorratzat hartuta. Urte hartan 50 lagunek hartu zuten parte baina ekintza ezagunagoa bihurtzen joan den heinean, partaidetza gero eta handiagoa izan da. Hori horrela izanik, partaidetza 4.000 lagun izatera iritsi da.\nAurten abuztuaren 13an ospatuko da Abordaia, Piraten Astea sendotua dagoen une batean. Urtero bezalajende askoren presentzia espero da Donostia abordatzeko prest kaitik Kontxara dagoen bidea egiteko eta Aste Nagusiko festa borobiltzeko. Gainera, nobedadeak egongo dira baltsa montatzeko ordutegian, aurten 10.00etaik 14.00etara bitartean eraiki beharko direlako. Bestalde, 14.30tan abordatze eguneko bazkaria kaian egongo den Flamenka gunean egingo da eta arratsaldeko 16.00etan brindisaren ordua izango da.


UCEk epaiaren betearazpena eskatzen du, eta, horren arabera, aparkalekuek denbora errealean kobratu behar dute. | Consumer\nUCEk epaiaren betearazpena eskatzen du, eta, horren arabera, aparkalekuek denbora errealean kobratu behar dute.\nAparkalekuei leporatu die "hutsegitearen aplikazioa luzatzea, iruzur eginez eta legez kanpo kutxa egiten segitzeko"\nEspainiako Kontsumitzaileen Batasunak (UCE) atzo eskatu zion Osasun eta Kontsumo Ministerioari Madrilgo Audientziaren epaia behin-behinekoz betearaztea. Epaiak aparkalekuak denbora errealean kobratzera behartzen ditu, eta udalei, instalazio horietako gehienen titularrak baitira, legea eta ebazpen judizialak betetzeko eskatu zien.\nUCEren arabera, Aparkalekuen Enpresaburuen Elkarteak epaiaren aurka Auzitegi Gorenaren aurrean errekurtsoa jartzeko iragarkia egin du, “epaiaren aplikazioa luzatzeko, iruzur eginez eta legez kanpo kutxa egiten jarraitzeko”.\nKontsumitzaileen erakundeak eskatu du, Gorenera jo ahal izateko, aparkalekuen kudeatzaileek 100 milioi euroko fidantza jar dezatela, “eman ez den zerbitzu batengatik erabiltzaileei kobratzen jarraituko duten kopuruaren baliokidea”, Kontsumitzaileen Babesa Hobetzeko Lege Proiektua indarrean sartu arte.\nEkonomia eta Gizarte Kontseiluaren (EGK) txostenaren zain dagoen lege-testu horrek gehiegizkotzat jotzen du zatikako kobrantza, eta denbora errealeko tarifikazioa egitera behartzen du.\nMadrilgo Probintzia Auzitegiak 2005eko irailean ebatzi zuen aparkalekuen jabeek Madrilgo 46. Epaitegiaren 2004ko martxoaren 15eko epaiari jarritako errekurtsoa. Epaiaren arabera, zatikien ordainketa “abusuzko klausula baliogabea eta baliogabea” zen, eta, beraz, denbora errealean kobratzera kondenatu zuen.\naparkalekuak denbora epai